pythainlp/thai-wiki-dataset-v4 huggingface dataset:
ยูเนียน

ยูเนียน  หรือ ส่วนรวม คือการดำเนินการของเซต เป็นการสร้างเซตใหม่ซึ่งเป็นผลจากการรวมสมาชิกทั้งหมดของเซตต้นแบบเข้าด้วยกัน เขียนแทนด้วยสัญลักษณ์ ∪ (คล้ายอักษรตัวใหญ่ U)
นิยาม.
สมมติว่าเอกภพสัมพัทธ์ U ได้นิยามแล้ว กำหนดให้เซตสองเซต "A" และ "B" เป็นเซตย่อยของ U การยูเนียนจะให้ผลเป็นเซตใหม่ที่มีสมาชิกทั้งหมดที่ปรากฏอยู่ใน "A" หรือ "B" โดยไม่มีสมาชิกอื่นนอกเหนือจากนี้ นั่นคือ
<math>A \cup B = \{ x \in \mathbf{U} \, | \, x \in A \lor x \in B \}</math>
หากทั้งสองเซตมีสมาชิกที่แตกต่างกัน นั่นคือสมาชิกของเซต "A" จะไม่ปรากฏในเซต "B" และในทางกลับกันด้วย ผลที่ได้จากการยูเนียนจะเป็นการนำสมาชิกทั้งหมดจากทั้งสองเซตมาใส่รวมกันทันที ตัวอย่างเช่น
<math>
A &= \{ 1, 2, 3, 4 \} \\
B &= \{ 5, 6, 7, 8 \} \\
A \cup B &= \{ 1, 2, 3, 4, 5, 6, 7, 8 \} \\
</math>
ในกรณีที่ทั้งสองเซตมีสมาชิกบางส่วนซ้ำกัน การรวมสมาชิกจะไม่ส่งผลต่อภาวะเชิงการนับ (cardinality) ของเซต เนื่องจากสมาชิกตัวที่ซ้ำกันก็เสมือนมีอยู่เพียงตัวเดียวในเซต เช่นตัวอย่างนี้
<math>
A &= \{ 1, 2, 3 \} \\
B &= \{ 2, 3, 4 \} \\
A \cup B &= \{ 1, 2, 3, 4 \} \\
</math>
สมบัติ.
ยูเนียนมีสมบัติต่าง ๆ ทางพีชคณิตดังต่อไปนี้
รูปแบบ.
ยูเนียนจำกัด.
โดยทั่วไปแล้ว เราสามารถดำเนินการยูเนียนบนเซตหลายเซตได้พร้อมกัน เช่นการยูเนียนของเซต "A", "B", และ "C" จะประกอบด้วยสมาชิกทั้งหมดของ "A", สมาชิกทั้งหมดของ "B" และสมาชิกทั้งหมดของ "C" โดยไม่มีสมาชิกอื่นที่นอกเหนือจากนี้ นั่นหมายความว่า "x" จะเป็นสมาชิกของเซต #เปลี่ยนทาง ก็ต่อเมื่อ "x" เป็นสมาชิกของ "A" หรือ "x" เป็นสมาชิกของ "B" หรือ "x" เป็นสมาชิกของ "C"
เนื่องด้วยยูเนียนมีสมบัติการเปลี่ยนหมู่ ซึ่งไม่สำคัญว่าจะดำเนินการยูเนียนในลำดับใดก่อน ยูเนียนจำกัด จึงหมายถึงการดำเนินการยูเนียนเป็นจำนวนจำกัดของเซตกลุ่มหนึ่ง มิได้หมายความว่าเป็นการยูเนียนของเซตจำกัด
ยูเนียนไม่จำกัด.
อีกแนวคิดหนึ่งคือการยูเนียนเกี่ยวข้องกับกลุ่มของเซต ถ้าให้ M คือเซตที่มีสมาชิกเป็นกลุ่มของเซตเหล่านั้น (เซตของเซต) "x" จะเป็นสมาชิกของการยูเนียนของ M ก็ต่อเมื่อ มีเซต "A" ซึ่งเป็นสมาชิกของ M อย่างน้อยหนึ่งตัว และ "x" ก็เป็นสมาชิกของ "A" เขียนแทนด้วย <math>\bigcup \mathbf{M}</math> หรือ <math>\bigcup_{A\in\mathbf{M}} A</math> ดังนี้
<math>x \in \bigcup\mathbf{M} \iff \exists A \in \mathbf{M},\ x \in A</math>
การยูเนียนของ M ในลักษณะนี้ไม่สำคัญว่า M จะมีจำนวนสมาชิก (จำนวนเซต) มากเท่าใด
สัญกรณ์ <math>\bigcup_{i \in I} A_{i}</math> หมายถึงการยูเนียนของกลุ่มเซต "Ai" ทั้งหมด โดยที่ "i" เป็นสมาชิกของเซตดัชนี "I" ซึ่งเป็นสัญกรณ์แบบเดียวกับการเขียนอนุกรม สำหรับ ยูเนียนไม่จำกัด (หรือยูเนียนอนันต์) เซตดัชนี "I" จะเป็นเซตไม่จำกัด เช่นจำนวนธรรมชาติ สามารถเขียนได้ดังนี้
<math>\bigcup_{i=1}^{\infty} A_{i} = A_1 \cup A_2 \cup A_3 \cup \dots</math>
อินเตอร์เซกชันสามารถแจกแจงได้บนยูเนียนไม่จำกัด
<math>A \cap \bigcup_{i \in I} B_{i} = \bigcup_{i \in I} (A \cap B_{i})</math>
และยูเนียนไม่จำกัดสามารถผสานเข้ากับอินเตอร์เซกชันไม่จำกัด จนเกิดเป็นกฎนี้ขึ้นมา
<math>\bigcup_{i \in I} \left(\bigcap_{j \in J} A_{i,j} \right) \subseteq \bigcap_{j \in J} \left(\bigcup_{i \in I} A_{i,j} \right)</math>
ฝันติดไฟ หัวใจติดดิน

ฝันติดไฟ หัวใจติดดิน  เป็นภาพยนตร์ไทยในปี พ.ศ. 2540 นำแสดงโดย ศรราม เทพพิทักษ์, กุลสตรี ศิริพงษ์ปรีดา, อนันต์ บุนนาค, รวิชญ์ เทิดวงส์ ร่วมด้วย อรุณ ภาวิไล, วิทิต แลต, เกียรติศักดิ์ อุดมนาค, ปอรรัชม์ ยอดเณร, สุเทพ ประยูรพิทักษ์, ปิยะ เศวตพิกุล, พจน์ อานนท์, ดารณีนุช โพธิปิติ, ปทุมวดี เค้ามูลคดี, ปทุมรัตน์ วรมาลี, ภานุชนารถ ทองเจือ กำกับโดย องอาจ สิงห์ลำพอง
เนื้อเรื่อง.
นัย (ศรราม เทพพิทักษ์) ชายหนุ่มที่รักและดูแล หนึ่ง (อนันต์ บุนนาค) พี่ชายแท้ ๆ ของตนเองที่พิการทางสมองเหมือนเด็กอายุ 10 ขวบ เพราะตอนเป็นเด็กหนึ่งได้เข้าไปช่วยนัยที่ติดอยู่ในบ้านที่กำลังไฟไหม้ นัยได้พบกับ พิม (กุลสตรี ศิริพงษ์ปรีดา) หญิงสาวผู้ใฝ่ฝันอยากจะเป็นนักร้อง นัยและพิมเริ่มมีความรู้สึกดี ๆ ต่อกัน ต่อมาฝันของพิมได้กลายเป็นความจริง เมื่อเธอเข้าประกวดร้องเพลง โดยมี ธนา (รวิชญ์ เทิดวงส์) หนุ่มนักธุรกิจคอยผลักดัน นัยรู้สึกตัวว่าไม่อาจสู้อะไรกับธนาได้ เลยพยายามห่างจากพิมไป 
ต่อมา เบิ้ม (วิทิต แลต) ถูกตำรวจจับเพราะหนึ่งเป็นเหตุ เบิ้มตามมาล้างแค้นโดยทำให้หนึ่งถึงแก่ความตาย นัยจึงหนึไปอยู่ที่อื่น และได้พบกับพิมอีก ซึ่งพิมกลายเป็นคนรักของธนาไปแล้ว ทั้งหมดได้ดำเนินชีวิตตามความฝันของตน ท้ายที่สุดชายหนุ่มธรรมดา ๆ อย่างนัยก็ได้พบกับวิถีชีวิตที่เป็นตัวของตัวเอง 
คำโปรย.
ทุกชีวิตมีฝัน ทุกความฝันมีไฟ ทุกหัวใจมีรัก
รางวัล.
รางวัลตุ๊กตาทอง (พระสุรัสวดี) ประจำปี พ.ศ. 2540 
เบื้องหลังและคำวิจารณ์.
ฝันติดไฟ หัวใจติดดิน เป็นภาพยนตร์ลำดับที่ 7 ของ บริษัท อาร์.เอส. ฟิล์ม เป็นการกำกับภาพยนตร์ครั้งแรกของ องอาจ สิงห์ลำพอง ผู้กำกับหนุ่มที่ผ่านงานการกำกับโฆษณาและมิวสิกวิดีโอในสังกัดของ อาร์.เอส. มาก่อน ภาพยนตร์ได้รับการวิจารณ์ในแง่ที่ไม่ดีนัก โดยถูกวิจารณ์ว่าเหมือนกับภาพยนตร์ดราม่าของฮ่องกง อีกทั้งการแสดงของนักแสดง โดยเฉพาะ อนันต์ บุนนาค ก็ลอกเลียนแบบบท "ฟอเรสต์ กัมป์" จากการแสดงของ ทอม แฮงค์ ที่ทำให้แฮงค์ได้รับรางวัลออสการ์สาขานักแสดงนำชายยอดเยี่ยมมาแล้ว อย่างเห็นได้ชัดเจน แต่ก็ทำให้อนันต์ บุนนาค ได้รับรางวัลตุ๊กตาทองสาขานักแสดงประกอบชายยอดเยี่ยมไป
ตำบลศีรษะจรเข้น้อย

ศีรษะจรเข้น้อย เป็นตำบลหนึ่งในอำเภอบางเสาธง จังหวัดสมุทรปราการ
ที่มาของชื่อ.
ในอดีตท้องที่ตำบลศีรษะจรเข้น้อยเป็นพื้นที่น้ำเค็มท่วมถึง มีจระเข้อาศัยอยู่ในพื้นที่เป็นจำนวนมาก ภายหลังสภาพท้องที่ได้เปลี่ยนไป ลำคลองตื้นเขินขึ้น เคยมีการขุดพบหัวของจระเข้ในแถบนี้ด้วย เมื่อมีการตั้งเป็นตำบลจึงได้ชื่อว่า "ตำบลศีรษะจรเข้น้อย" และ "ตำบลศีรษะจรเข้ใหญ่" ซึ่งมีพื้นที่อาณาเขตติดต่อกัน โดยอยู่ภายใต้เขตการปกครองส่วนภูมิภาคระดับอำเภอ คืออำเภอบางพลี จังหวัดสมุทรปราการ และแยกออกมาเป็นอำเภอบางเสาธงในปัจจุบัน
อะเว

อะเว  เป็นคำในภาษาละติน เป็นการแสดงความเคารพหรือการทักทายของชาวโรมัน หมายถึง "ขอให้เป็นสุข" 
ส่วนใหญ่คำดังกล่าวมักจะใช้กล่าวทำความเคารพแก่จักรพรรดิแห่งโรมันหรือผู้มีอำนาจอื่น ๆ แต่ภายหลังจากนั้น ในคริสต์ศตวรรษที่ 20 ลัทธิฟาสซิสต์ได้นำไปดัดแปลงไปใช้ในการทักทาย โดยในนาซีเยอรมนี คำว่า "อะเว" แปลเป็นภาษาเยอรมันว่า "ไฮล์"
การคารวะแบบเบลลามี

การคารวะแบบเบลลามี  เป็นสัญลักษณ์มือซึ่งคิดค้นขึ้นโดยฟรานซิส เบลลามีเพื่อใช้ประกอบการมอบคำปฏิญาณแก่ธงชาติสหรัฐอเมริกา ซึ่งได้ดัดแปลงมาจากการคารวะแบบโรม หรือเป็นที่รู้จักกันว่า "การคารวะธงชาติ" ถูกใช้ครั้งแรกในวันที่ 12 ตุลาคม ค.ศ. 1892 ต่อมา การคารวะของพลเรือนได้เปลี่ยนเป็นการกำมือแนบกับหัวใจ และได้เพิ่มไปใช้แขนตามการคิดค้นของเบลลามี
ในช่วงคริสต์ทศวรรษ 1920 ลัทธิฟาสซิสต์ได้ดัดแปลงการคารวะแบบโรมเพื่อการฟื้นฟูวัฒนธรรมโรมันโบราณ ต่อมา พรรคนาซีได้ลอกเลียนแบบแนวคิดดังกล่าวได้เกิดเป็นการคารวะฮิตเลอร์ขึ้นมา ภายหลังจากการโจมตีที่เพิร์ลฮาร์เบอร์ ในปี ค.ศ. 1941 ประธานาธิบดีแฟรงกลิน โรสเวลต์ ได้เปลี่ยนไปใช้การกำมือแนบกับหัวใจเพื่อป้องกันความสับสนกับการสดุดีฮิตเลอร์ ซึ่งสภาคองเกรสได้อนุมัติในประมวลธง เมื่อวันที่ 22 มิถุนายน ค.ศ. 1942
ซีค ไฮล์

"ซีค ไฮล์"  เป็นคำในภาษาเยอรมัน แปลว่า "ชัยชนะ จงเจริญ" ส่วนใหญ่มักจะใช้ในการชุมนุมทางการเมืองระหว่างยุคนาซีเยอรมนี เมื่อพบกับบุคคลอื่น ควรทำความเคารพด้วยการแสดงการคารวะแบบนาซีและเปล่งเสียง "ไฮล์ ฮิตเลอร์" ส่วนคำว่า "ซีค ไฮล์" มีความแตกต่างกันตรงที่ว่าคำดังกล่าวสงวนไว้ใช้เฉพาะกับการชุมนุมของกลุ่มคนขนาดใหญ่ อย่างเช่น การชุมนุมที่เนือร์นแบร์คเท่านั้น ซึ่งประชาชนนับพันจะเปล่งเสียง "ซีค ไฮล์"
ส่วนในประเทศเยอรมนีในปัจจุบัน การเขียนคำดังกล่าว การออกเสียงหรือการชูแขนขวาขึ้นเป็นการกระทำผิดกฎหมายในเยอรมนี ซึ่งมีโทษจำคุกสามปี ยกเว้นการใช้ทางศิลปะการแสดง การเรียนการสอนและทางวิทยาศาสตร์ซึ่งพ้นจากการลงโทษดังกล่าว
ข้าวเหนียวมะม่วง

ข้าวเหนียวมะม่วง เป็นขนมพื้นถิ่นในเอเชียตะวันออกเฉียงใต้หลายประเทศ นิยมรับประทานในช่วงฤดูร้อน เนื่องจากเป็นฤดูเก็บเกี่ยวมะม่วง ทำมาจากข้าวเหนียว มะม่วง และกะทิ มีอายุการเก็บรักษาที่สั้นและมีปริมาณแคลอรี่ น้ำตาล และปริมาณไขมันสูง 
ข้าวเหนียวมะม่วงโดยทั่วไปประกอบด้วยข้าวเหนียวมูนที่แต่งรสหวานโดยใช้น้ำตาลโตนดหรือน้ำตาลมะพร้าว มูนเข้ากับกะทิและเกลือ รูปแบบที่รับประทานในประเทศไทยนิยมใช้มะม่วงสุกซึ่งมีรสชาติหวานกว่ามะม่วงดิบ โดยนิยมใช้มะม่วงน้ำดอกไม้เป็นพิเศษ และอาจพบว่าใช้มะม่วงอกร่องได้เช่นกัน
ข้าวเหนียวมะม่วงในแต่ละภูมิภาค.
ไม่เป็นที่แน่ชัดว่าข้าวเหนียวมะม่วงในไทยมีที่มาอย่างไร บ้างสันนิษฐานว่าข้าวเหนียวมะม่วงมีมาตั้งแต่สมัยอยุธยาตอนปลาย ในกาพย์เห่ชมเครื่องคาวหวาน ระบุว่า "หวนห่วงม่วงหมอนทอง อีกอกร่องรสโอชา คิดความยามนิทรา อุราแนบแอบอกอร" เป็นการเอ่ยถึงมะม่วงอกร่องแต่ไม่ได้ระบุว่าทานกับข้าวเหนียว ในสมัยพระบาทสมเด็จพระจุลจอมเกล้าเจ้าอยู่หัว มีการกินข้าวเหนียวมูนคู่กับมะม่วงสุก บ้างก็ว่าข้าวเหนียวมะม่วงเพิ่งมีมาไม่ถึงร้อยปี แม้ว่าข้าวเหนียวมะม่วงมีต้นกำเนิดมาจากประเทศไทย แต่ก็พบในหลายประเทศทั้งเอเชียตะวันออกเฉียงใต้และเอเชียใต้
ในฟิลิปปินส์ ข้าวเหนียวมะม่วงเรียกว่า "ปูโตมายา" (Puto Maya) มีต้นกำเนิดจากจังหวัดเซบู ประกอบด้วยข้าวเหนียว น้ำขิงสดและน้ำกะทิ มักห่อด้วยใบตองรูปสามเหลี่ยมหรือกลม เสิร์ฟพร้อมมะม่วงสุกหั่นอยู่ด้านข้าง กินกับช็อกโกแลตร้อน ในกัมพูชา ข้าวเหนียวมะม่วงเรียกว่า "เบย์ดอมเนิบ" (Bey Dom Neib) ส่วนข้าวเหนียวใช้ส่วนผสมข้าวเหนียวกับน้ำตาลปี๊บ บางสูตรมีส่วนผสมของถั่วดำอยู่ในข้าว ราดด้วยน้ำกะทิที่ชุ่มกว่าข้าวเหนียวมะม่วงไทย ข้าวเหนียวมะม่วงในประเทศลาวเรียกว่า "ข้าวเหนียวหมากม่วง" ในเวียดนามเรียกว่า "Xôi Xoài" 
ในวัฒนธรรมร่วมสมัยของไทย.
ในช่วง พ.ศ. 2519 เป็นต้นมา วลี "ข้าวเหนียวมะม่วง" เคยถูกใช้เป็นสแลงทางการเมืองแปลว่า "การถูกบังคับให้เสียชีวิตอย่างปริศนาโดยผู้มีอำนาจ" ซึ่งเกิดจากข่าวการเสียชีวิตของพลเอก กฤษณ์ สีวะรา อดีตผู้บัญชาการทหารสูงสุดและรัฐมนตรีว่าการกระทรวงกลาโหม ในรัฐบาลของเสนีย์ ปราโมช กฤษณ์เป็นหนึ่งในผู้มีอำนาจทางทหารที่ขัดกันกับกลุ่มอำนาจทหารของถนอม กิตติขจร กฤษณ์เสียชีวิตในวันที่ 16 เมษายน พ.ศ. 2519 หลังรักษาที่โรงพยาบาลพระมงกุฎ ด้วยอาการ ‘ท้องเฟ้อ’ หลังจากเล่นกอล์ฟ และรับประทานข้าวเหนียวมะม่วง เขาเสียชีวิตในวันก่อนที่จะได้รับโปรดเกล้าฯ ให้เป็นรัฐมนตรีว่าการกระทรวงกลาโหม วลี "ข้าวเหนียวมะม่วง" จึงถูกนำมาใช้เรียกเหตุการณ์การเสียชีวิตอย่างเป็นปริศนา ที่มีการตั้งข้อสงสัยทั่วไปว่าเกิดจากการกำจัดคู่แข่งทางการเมืองของถนอมซึ่งเป็นคู่แข่งทางอำนาจและการเมือง
ในวันที่ 17 เมษายน พ.ศ. 2565 แร็ปเปอร์ชาวไทย มิลลิ ขึ้นแสดงดนตรีในเทศกาลดนตรีและศิลปะโคเชลลาแวลลีย์ เป็นศิลปินไทยคนแรกที่ได้แสดงในเทศกาลนี้ ในช่วงท้ายของการแสดง เธอกินข้าวเหนียวมะม่วงบนเวที นำไปสู่เกิดกระแสการสั่งซื้อของหวานจานดังกล่าวเพิ่มขึ้นในประเทศไทย ผู้ให้บริการขนส่งอาหารรายหนึ่งระบุกับ สนุกดอตคอม ว่ามียอดสั่งซื้อข้าวเหนียวมะม่วงเพิ่มขึ้นเท่าตัวในวันนั้น และมีร้านจำหน่ายข้าวเหนียวมะม่วงแห่งหนึ่งในกรุงเทพมหานครรายงานกับไทยรัฐว่าต้องเตรียมข้าวเหนียวเพิ่มถึง 30 กิโลกรัมเพื่อรองรับกับความต้องการที่เพิ่มขึ้นจากกระแสข้าวเหนียวมะม่วงของมิลลิ นอกจากนี้มีผู้ใช้อินเทอร์เน็ตจากประเทศไทย เข้าไปค้นหาในกูเกิลด้วยคีย์เวิร์ดชื่ออาหารดังกล่าวเพิ่มสูงขึ้นด้วย
เรียว โทมิโอกะ

เรียว โทมิโอกะ ; โรมาจิ: "Tomioka Ryō") เกิดที่จังหวัดฮกไกโด กรุ๊ปเลือด O
เริ่มเข้าวงการบันเทิงเมื่อปี 2002 ได้แสดงในซีรีส์ญี่ปุ่นชื่อดังเรื่อง dr. koto shinryoujo ที่ได้รับรางวัลมากมาย
ณิชชยาณัฐ ศิริพงศ์ปรีดา

ณิชชยาณัฐ ศิริพงศ์ปรีดา (เกิด 2 สิงหาคม พ.ศ. 2516) ชื่อเล่น นิ้ง เป็นนักแสดง นักร้อง นางแบบชาวไทยเชื้อสายจีน
ประวัติ.
ณิชชยาณัฐ ศิริพงศ์ปรีดา มีชื่อเล่นว่า นิ้ง (ชื่อเดิม : กุลสตรี ศิริพงศ์ปรีดา) เกิดในครอบครัวคนไทยเชื้อสายจีน จบการศึกษาระดับปริญญาตรีจากมหาวิทยาลัยเซนต์จอห์น คณะนิเทศศาสตร์ การโฆษณา และ มหาวิทยาลัยรามคำแหง คณะรัฐศาสตร์ การเมืองการปกครอง ผลงานการแสดงครั้งแรกจากการถ่ายโฆษณานมเปรี้ยวโยโมสต์ ถ่ายทำที่นาริตะ ประเทศญี่ปุ่น และได้เปิดตัวในฐานะนักแสดงภายใต้สังกัด อาร์เอส โปรโมชั่น
มีผลงานละครเป็นที่น่าจดจำคือ รับบท "ดาว" จากเรื่อง ภูตพิศวาส ทางช่อง 7 ในปี พ.ศ. 2538 คู่กับ ทัช ณ ตะกั่วทุ่ง และได้แสดงคู่กันอีกครั้ง ในภาพยนตร์ของอาร์.เอส.เรื่อง เกิดอีกทีต้องมีเธอ ในปีเดียวกัน ซึ่งมีข่าวว่าทั้งคู่คบหาดูใจกันอีกด้วย และยังได้รับรางวัลตุ๊กตาทองนักแสดงนำหญิงยอดเยี่ยมในปี พ.ศ. 2540 จากภาพยนตร์เรื่องเดียวกัน
ชีวิตส่วนตัว.
นิ้งเคยคบหากับ ทัช ณ ตะกั่วทุ่ง นักร้องร่วมค่าย ต่อมาได้เลิกรากับทัชหลังจากคบกันมานาน 7 ปี และผันตัวเองออกจากวงการบันเทิงไปเป็นแอร์โฮสเตสของสายการบินไทยแอร์เอเชีย และคบหากับ นาวาอากาศเอกไพรรัตน์ อินทรศักดิ์ ซึ่งเป็นกัปตันสายการบินเดียวกัน (ภายหลังได้เปลี่ยนชื่อเป็น กัปตันพิตตินันท์ อินทรศักดิ์) และได้แต่งงานกันในวันที่ 30 ธันวาคม พ.ศ. 2549
บิกบีต

บิ๊กบีต  (หรือ เคมิคอลเบรก) เป็นคำที่เกิดขึ้นตั้งแต่กลางคริสต์ทศวรรษ 1990 โดยสื่อมวลชนอังกฤษที่อธิบายถึงแนวดนตรีของศิลปินอย่าง เดอะเคมิคอลบราเทอร์ส แฟตบอยสลิม เดอะคริสตอลเมธอด โพรเพลเลอร์เฮดส์ และเดอะโพรดิจี ที่เป็นแบบฉบับในการผลักดัน โดยใช้จังหวะเบรกบีตหนัก ๆ เข้ากับการวนไปมาจากเครื่องสังเคราห์และรูปแบบทั่วไปของรูปแบบดนตรีแนวอีเลกโทรนิกอย่างเช่น เทคโนและแอซิดเฮาส์
สโมสรฟุตบอลกระบี่

สโมสรฟุตบอลกระบี่ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดกระบี่ ปัจจุบันเล่นในไทยลีก 3 โซนภาคใต้
ประวัติสโมสร.
ยุคโปรลีก.
โปรลีก 2550.
สโมสรฟุตบอลจังหวัดกระบี่ ก่อตั้งขึ้นในปี พ.ศ. 2550 เพื่อเข้าร่วมการแข่งขันฟุตบอล โปรวินเชียลลีก โดยได้เข้าร่วมแข่งขันครั้งแรกใน ฤดูกาล 2550 โดยเริ่มตันเข้าร่วมแข่งขันในรอบ รอบคัดเลือก กลุ่ม 4 โดยทีมได้สนับสนุนจาก สมาคมกีฬาจังหวัดกระบี่ โดยใช้นักฟุตบอลภายในจังหวัด โดยในปีนั้นสโมสรผ่านเข้ารอบมาแข่งขันในรอบสุดท้ายได้สำเร็จ โดยสามารถผ่านเข้ามาถึงรอบรองชนะเลิศได้สำเร็จ ก่อนที่จะไปแพ้ให้กับ สโมสรจังหวัดสงขลา
โปรลีก 2551.
ในปีถัดมา (ฤดูกาล 2551) สโมสรได้ลงทำการแข่งขันอีกครั้งใน รอบคัดเลือก กลุ่ม 4 โดยสามารถผ่านเข้ารอบรองและรอบชิงชนะเลิศได้ และได้ตำแหน่งรองชนะเลิศ ร่วมกับ สโมสรจังหวัดประจวบคีรีขันธ์ อย่างไรก็ดี ผลงานในรอบสุดท้าย ที่ กรุงเทพมหานคร สโมสรทำผลงานได้ดี โดยจบด้วยอันดับที่ 1 ของสายเอ และผ่านเข้ารอบรองชนะเลิศ แต่ก็แพ้ให้กับ สโมสรจังหวัดชัยภูมิ ไป 0-1
ยุคลีกภูมิภาค.
ต่อมาทาง สมาคมฟุตบอลแห่งประเทศไทย ในพระบรมราชูปถัมภ์ ได้มีนโยบายที่จะปรับโครงสร้างของ ไทยลีกดิวิชัน 2 ให้มีความเป็นมืออาชีพ และ ขยายความนิยมฟุตบอลไทยให้ไปสู่ระดับท้องถิ่นมากขึ้น เลยได้ทำการเปลื่ยนเป็นระบบลีกภูมิภาคขึ้น เมื่อ ปี พ.ศ. 2552 ทางสมาคมกีฬาฯ เองจึงส่งทีมเข้าร่วมการแข่งขัน ลีกภูมิภาค ดิวิชัน 2 โดยทำการแข่งขันใน โซนภาคใต้ โดยผลงานในปีนั้น สโมสรจบอันดับที่ 4 จาก ทั้งหมด 8 สโมสร
ต่อมาใน ฤดูกาล 2554 ผลงานของสโมสรก็ดีขึ้น โดยสามารถจบตำแหน่งชนะเลิศ ของโซนภาคใต้ได้สำเร็จ พร้อมกับได้สิทธิ์เข้าร่วมการแข่งขันในรอบแชมเปี้ยนส์ ลีก และสโมสรก็จบอันดับที่สอง ของสาย บี ได้สิทธิ์เลื่อนชั้นแข่งขันใน ไทยลีกดิวิชัน 1 ได้สำเร็จ
ยุคดิวิชั่น 1.
โดยนับตั้งแต่สโมสร เลื่อนชั้นเข้ามาเล่นใน ไทยลีก 2 ผลงานของสโมสรจะอยู่ในโซนกลางตารางค่อนท้าย โดยในปีแรก (ฤดูกาล 2555) สโมสรทำผลงานได้ดี คืออยู่ในโซนลุ้นเลื่อนชั้น โดยจบฤดูกาลที่ อันดับ 6 มี 57 คะแนน จาก 34 นัด แต่หลังจากนั้น ผลงานก็จบอยู่ในโซนท้ายตารางโดยตลอด โดย ฤดูกาล 2560 สโมสรต้องหนีตกชั้น แต่ก็ยังสามารถรอดมาได้โดยมี 38 คะแนน จาก 32 นัด ห่างจาก สโมสรอันดับสุดท้ายที่จะตกชั้นเพียง 4 คะแนน
ผู้เล่น.
ผู้เล่นชุดปัจจุบัน.
<templatestyles src="Template:Football squad player/styles.css" />
ผู้เล่นที่ถูกยืมตัว.
<templatestyles src="Template:Football squad player/styles.css" />
ดับเบิลยูดับเบิลยูอี ไซเบอร์ซันเดย์

ไซเบอร์ ซันเดย์  เป็นศึกเพย์-เพอร์-วิวของ WWE ที่ใช้ผลโหวตของผู้ชมมวยปล้ำโดย ไซเบอร์ ซันเดย์ ถูกจัดขึ้นครั้งแรกในปี ค.ศ. 2004 ถึง ค.ศ. 2008 แต่เดิมนั้นใช้ชื่อว่า แทบู ทิวส์เดย์ (Taboo Tuesday) ซึ่งปล้ำกันในวันอังคาร สาเหตุที่เปลี่ยนชื่อมาเป็น ไซเบอร์ ซันเดย์ นั้น เพราะต้องการย้ายมาปล้ำในวันอาทิตย์แทน ซึ่งเริ่มเปลี่ยนในปี ค.ศ. 2006
ต่อมาในปี ค.ศ. 2009 รายการเพย์-เพอร์-วิวที่มาแทนคือ ดับเบิลยูดับเบิลยูอี แบรกกิ้ง ไรท์ส
เขาไท่

เขาไท่  คือภูเขาที่มีความสำคัญทั้งทางด้านประวัติศาสตร์และวัฒนธรรม ตั้งอยู่ทางตอนเหนือของเขตเมืองไท่อาน มณฑลซานตง ประเทศสาธารณรัฐประชาชนจีน ยอดสูงสุดคือ "ยอดจักรพรรดิหยก"  มีความสูง 1,532.7 เมตร (5,028.5 ฟุต) ตามที่ทางการจีนรายงาน หรือ 1,545 เมตร (5,069 ฟุต) ตามรายงานทางวิชาการ
มรดกโลก.
เขาไท่ได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 11 เมื่อปี พ.ศ. 2530 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังต่อไปนี้
อู่หลิงยฺเหวียน

อู่หลิงยฺเหวียน  เป็นสถานที่ที่มีทัศนียภาพและประวัติศาสตร์ในอำเภออู่หลิงยฺเหวียน มณฑลหูหนานของจีน โดยได้รับการบรรจุเป็นแหล่งมรดกโลกของยูเนสโกใน ค.ศ. 1992 มีชื่อเสียงในเรื่องเป็นแหล่งที่มีเสาและยอดหินทรายควอร์ตไซต์กว่า 3,000 ต้นทั่วพื้นที่ โดยมีหลายเสาสูงกว่า ที่มีเหวและช่องเขาหลายแห่งที่มีลำธาร สระน้ำ ทะเลสาบ แม่น้ำและน้ำตกที่งดงาม
สถานที่นี้ตั้งอยู่ในนครจางเจียเจี้ย และอยู่ทางตะวันตกเฉียงเหนือของฉางชา เมืองหลักของมณฑลหูหนานประมาณ อุทยานนี้กินพื้นที่ 690 ตารางกิโลเมตร (266 ตารางไมล์)
มรดกโลก.
อุทยานแห่งชาติอู่หลิงยฺเหวียนได้ลงทะเบียนเป็นมรดกโลกภายใต้ชื่อ "ภูมิทัศน์แห่งอู่หลิงยฺเหวียนและพื้นที่ประวัติศาสตร์ที่น่าสนใจ" ในการประชุมคณะกรรมการมรดกโลกสมัยสามัญครั้งที่ 16 เมื่อปี พ.ศ. 2535 ที่เมืองแซนตาเฟ สหรัฐอเมริกา ด้วยข้อกำหนดและหลักเกณฑ์ในการพิจารณา ดังนี้
พระเจ้าคาร์ลที่ 15 แห่งสวีเดน

พระเจ้าคาร์ลที่ 15 แห่งสวีเดน และที่ 4 แห่งนอร์เวย์  เป็นพระมหากษัตริย์สวีเดนและพระมหากษัตริย์นอร์เวย์ ครองราชย์ตั้งแต่ 8 กรกฎาคม ค.ศ. 1859 จนกระทั่งเสเด็จสวรรคตเมื่อวันที่ 18 กันยายน ค.ศ. 1872 แม้ว่าจะมีพระปรมาภิไธยว่าคาร์ลที่ 15 แห่งสวีเดน แต่ที่จริงพระองค์เป็นพระเจ้าคาร์ลพระองค์ที่ 9 ที่ตามพระปรมาภิไธยนี้ ส่วนพระเจ้าคาร์ลที่ 9 แห่งสวีเดนนั้นทรงนับพระนามตามประวัติศาสตร์สวีเดนที่ตบแต่งขึ้นมาซึ่งไม่ตรงกับข้อเท็จจริง เป็นพระราชปนัดดาของจักรพรรดินโปเลียนที่ 1 เเห่งฝรั่งเศส
เขาเอ๋อเหมย์และพระพุทธรูปเล่อชาน

เขาเอ๋อเหมย์และพระพุทธรูปเล่อชาน คือแหล่งมรดกโลกแบบผสม ตั้งอยู่ในมณฑลเสฉวน ประเทศจีน 
เขาเอ๋อเหมย์เป็นพุทธสถานที่สำคัญที่มีมาตั้งแต่สมัยราชวงศ์ฮั่น และเจริญสูงสุดในสมัยราชวงศ์ซ่ง ส่วนพระพุทธรูปเล่อชานนั้นเป็นพระพุทธรูปขนาดใหญ่มากสลักอยู่บนผาที่เริ่มสร้างขึ้นในปี พ.ศ. 1256 (ค.ศ. 713) ถึงแม้จะอยู่กันต่างที่ แต่เขาเอ๋อเหมย์และพระพุทธรูปเล่อชานได้รับรวมลงทะเบียนเป็นมรดกโลกภายใต้ชื่อ "ภูมิทัศน์แห่งเขาเอ๋อเหมย์และพระพุทธรูปเล่อชาน" 
เนื่องจากเป็นสถานที่ศักดิ์สิทธิ์ที่มีมาตั้งแต่สมัยโบราณ พื้นที่บริเวณนี้จึงมิได้ถูกพัฒนาหรือทำลายแต่อย่างใด ยังคงความเป็นธรรมชาติที่สมบูรณ์อยู่ดั้งเดิม ดังนั้นมรดกโลกแห่งนี้จึงมิได้รับลงทะเบียนเป็นมรดกโลกทางวัฒนธรรม แต่เป็นประเภทผสมระหว่างวัฒนธรรมและธรรมชาติแทน
ข้อกำหนดและหลักเกณฑ์ในการพิจารณาให้เป็นมรดกโลก.
เขาเอ๋อเหมย์และพระพุทธรูปเล่อชานได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 20 เมื่อปี พ.ศ. 2539 ที่เมืองเมริดา ประเทศเม็กซิโก ด้วยข้อกำหนดและหลักเกณฑ์ในการพิจารณา ดังนี้
เขตรักษาพันธุ์แพนด้ายักษ์แห่งเสฉวน

เขตรักษาพันธุ์แพนด้ายักษ์แห่งเสฉวน ("ซื่อชวนต้าฉงเมาชีซีตี้") ตั้งอยู่ทางตะวันตกเฉียงใต้ของมณฑลเสฉวน ประเทศสาธารณรัฐประชาชนจีน เป็นสถานที่เพาะพันธุ์และบ้านของแพนด้ายักษ์ (หมีแพนด้า) กว่าร้อยละ 30 ของแพนด้ายักษ์ทั่วโลก สัตว์ใกล้ศูนย์พันธุ์หลากหลายสายพันธุ์อื่น ๆ เช่น เสือดาวหิมะ เสือลายเมฆ และแพนด้าแดงอีกด้วย นอกจากนั้นแล้วยังเป็นสถานที่ที่อุดมสมบูรณ์ด้วยพืชพรรณนานาชนิด ประมาณ 5,000 ถึง 6,000 สปีชีส์ และคาดว่ามีความใกล้เคียงกับป่ายุคเทอร์เชียรี
เขตรักษาพันธุ์แพนด้ายักษ์มีพื้นที่ทั้งหมด 9,245 ตารางกิโลเมตร หรือ 5,778,125 ไร่ กินอาณาบริเวณ 7 เขตสงวนธรรมชาติ (自然保护区; Nature Reserve) และ 9 อุทยานทัศนียภาพ (景名胜区; Scenic Parks)
มรดกโลก.
เขตรักษาพันธุ์แพนด้ายักษ์แห่งเสฉวนได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่กรุงวิลนีอัส ประเทศลิทัวเนีย ด้วยข้อกำหนดและหลักเกณฑ์ในการพิจารณา ดังต่อไปนี้
เขื่อนลำปาว

เขื่อนลำปาว เป็นเขื่อนดินขนาดใหญ่และเป็นแหล่งท่องเที่ยวของจังหวัดกาฬสินธุ์และจังหวัดอุดรธานี ตั้งครอบคลุมหลายอำเภอ เช่น อำเภอเมืองกาฬสินธุ์ อำเภอสหัสขันธ์ อำเภอหนองกุงศรี อำเภอท่าคันโท อำเภอสามชัย อำเภอยางตลาด อำเภอห้วยเม็ก จังหวัดกาฬสินธุ์ และอำเภอศรีธาตุ อำเภอวังสามหมอ จังหวัดอุดรธานี พื้นที่รับน้ำฝน 5,960 ตร.กม. อยู่ห่างจากจังหวัดกาฬสินธุ์ประมาณ 36 กิโลเมตร เริ่มก่อสร้างเมื่อ พ.ศ. 2506 สร้างเสร็จเมื่อ พ.ศ. 2511 เพื่อปิดกั้นลำน้ำปาวและห้วยยางที่บ้านหนองสองห้อง ตำบลลำปาว อำเภอเมืองกาฬสินธุ์ ทำให้เกิดอ่างเก็บน้ำแฝดทางด้านเหนือเขื่อน จึงได้ขุดร่องเชื่อมระหว่างอ่างทั้งสองสร้างขึ้นเพื่อการบรรเทาอุทกภัยและเพื่อใช้ในการเกษตรโดยเฉพาะ 
ปัจจุบัน เขื่อนลำปาวเป็นแหล่งเพาะพันธุ์ปลา เป็นสถานที่ท่องเที่ยว โดยมีหาดดอกเกดอยู่ริมฝั่งเขื่อนลำปาวทางด้านทิศตะวันออกของเรือนรับรองโครงการส่งน้ำและบำรุงรักษาลำปาว เป็นหาดเนินดินลดหลั่นลงจรดถึงเขื่อน มีบริเวณกว้างขวางพอสมควร ได้รับการปรับปรุงให้เป็นที่พักผ่อนโดยจัดศาลาพักร้อนซุ้มดอกเห็ด เหตุที่ได้ชื่อว่า "หาดดอกเกด" ก็เพราะมีต้นการะเกดซึ่งเป็นไม้พื้นเมือง ปลูกปะปนกับต้นไม้อื่นเป็นกลุ่ม ๆ เมื่อเวลาออกดอกจะส่งกลิ่นหอม 
ลักษณะทั่วไป.
เขื่อนลำปาวเป็นเขื่อนดินสูงจากท้องน้ำ 33 เมตร สันเขื่อนยาว 7.8 กิโลเมตร กว้าง 8 เมตร สามารถกักเก็บน้ำได้ 1,980 ล้านลูกบาศก์เมตร ส่วนประตูระบายน้ำ เป็นแบบเปิด ไม่มีประตูปิดกั้นให้น้ำไหลตลอดเวลา(ใหลเฉพาะช่วงฤดูฝน)
ปัจจุบัน เขื่อนลำปาวเป็นแหล่งเพาะพันธุ์ปลา มีสถานที่พักผ่อนหย่อนใจ ได้แก่ หาดดอกเกด ซึ่งเปรียบเสมือนเป็นสวรรค์ชายหาดของคนอีสาน
ภาษาตะโอยบน

ภาษาตะโอยบน (Upper Ta'oih,) หรือภาษาตะโฮย ภาษากันตัว ภาษาเตาโอย มีผู้พูดทั้งหมด 49,876 คน พบในลาว 30,876 คน (พ.ศ. 2538) ในแขวงสาละวัน ส่วนใหญ่อยู่ในตำบลตะโอย พบในเวียดนาม 19,000 คน (พ.ศ. 2545) ไม่สามารถเข้าใจกันได้กับภาษาตะโอยล่าง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู
มูฮัมเมด จูฮารี

มูฮัมหมัด จูฮารี (Muhammed Juhari) นักมวยสากลชาวอินโดนีเซีย สถิติการชก 16 ครั้ง ชนะ 8 (น็อค 3) เสมอ 3 แพ้ 5 
ประวัติ.
จูฮารีขึ้นชกมวยสากลอาชีพครั้งแรกเมื่อ 12 กันยายน พ.ศ. 2525 ชนะ ฮัง ปาร์ก จากนั้น ขึ้นชิงแชมป์อินโดนีเซียรุ่นไลท์เวทเมื่อ 19 ธันวาคม พ.ศ. 2525 ชนะคะแนน กาย ซีอง ได้แชมป์มาครอง จากนั้น จูฮารีก็ขึ้นชิงแชมป์ OPBF รุ่นไลท์เวทเมื่อ 16 ตุลาคม พ.ศ. 2526 และเป็นฝ่ายชนะน็อค โรแลนโด อัลดีมีร์ ยก 6 ที่อินโดนีเซีย ได้แชมป์มาครอง จูฮารีป้องกันแชมป์ได้ครั้งเดียว ก็เสียแชมป์ให้ ยองยอง ปักกวิงไปเมื่อ 23 กันยายน พ.ศ. 2527 จูฮารีหยุดชกไปสองปี กลับมาชกอีกครั้งใน พ.ศ. 2529 ชนะคะแนน ดาวทอง ชูวัฒนะที่อินโดนีเซีย จากนั้นก็ชิงแชมป์ OPBF รุ่นเดิมที่เคยครองแชมป์มาก่อน ซึ่งในขณะนั้น สกัด เพชรยินดี นักชกไทยครองแชมป์อยู่ การชกเกิดขึ้นเมื่อ 26 กุมภาพันธ์ พ.ศ. 2530 ผลปรากฏว่าจูฮารีเป็นฝ่ายแพ้คะแนน ชิงแชมป์ไม่สำเร็จ
หลังจากชิงแชมป์ไม่สำเร็จ จูฮารีหันไปชกสร้างฟอร์มใหม่ ชกชนะอีกหลายครั้ง รวมทั้งชนะน็อค สมอ ดอนเจดีย์ ในยกที่ 6 ด้วย ต่อมา จูฮารีขึ้นชิงแชมป์ OPBF รุ่นไลท์เวทอีกครั้งกับอิวาโอะ โอโตโม เมื่อ 20 พฤษภาคม พ.ศ. 2534 ผลการชกปรากฏว่าเสมอกันไป โอโตโม่ยังรักษาแชมป์ไว้ได้ ส่วน จูฮารีก็ตัดสินใจแขวนนวมไป
อินเตอร์เซกชัน

อินเตอร์เซกชัน  หรือ ส่วนร่วม คือการดำเนินการของเซต เป็นการสร้างเซตใหม่ซึ่งเป็นผลจากการหาสมาชิกทั้งหมดที่เหมือนกันในเซตต้นแบบ เขียนแทนด้วยสัญลักษณ์ <math>\cap</math> (คล้ายอักษรตัวใหญ่ U กลับหัว)
นิยาม.
สมมติว่าเอกภพสัมพัทธ์ U ได้นิยามแล้ว กำหนดให้เซตสองเซต "A" และ "B" เป็นเซตย่อยของ U การอินเตอร์เซกชันจะให้ผลเป็นเซตใหม่ที่มีสมาชิกทั้งหมดที่ปรากฏอยู่ใน "A" และ "B" โดยไม่มีสมาชิกอื่นนอกเหนือจากนี้ นั่นคือ
<math>A \cap B = \{ x \in \mathbf{U} \, | \, x \in A \land x \in B \}</math>
ตัวอย่างเช่น กรณีที่มีสมาชิกบางส่วนเหมือนกัน ดังนั้นผลของการอินเตอร์เซกชันจึงเป็นเซตที่ประกอบด้วยสมาชิกที่เหมือนกันเหล่านั้น
<math>
A &= \{ 1, 2, 3 \} \\
B &= \{ 2, 3, 4 \} \\
A \cap B &= \{ 2, 3 \} \\
</math>
หากทั้งสองเซตมีสมาชิกที่แตกต่างกัน คือไม่มีสมาชิกตัวใดเหมือนกันเลย ผลของการอินเตอร์เซกชันจะได้เซตว่าง เราจะกล่าวว่าทั้งสองเซตนั้น ไม่มีส่วนร่วม (disjoint) ต่อกัน
<math>
A &= \{ 1, 2, 3, 4 \} \\
B &= \{ 5, 6, 7, 8 \} \\
A \cap B &= \varnothing \\
</math>
สมบัติ.
อินเตอร์เซกชันมีสมบัติต่าง ๆ ทางพีชคณิตดังต่อไปนี้
รูปแบบ.
อินเตอร์เซกชันไม่จำกัดทั่วไป.
หากเราพิจารณาแนวคิดว่าอินเตอร์เซกชันกระทำบนกลุ่มของเซต ถ้าให้ M คือเซตที่มีสมาชิกเป็นกลุ่มของเซตเหล่านั้น (เซตของเซต) และไม่เป็นเซตว่าง "x" จะเป็นสมาชิกของการอินเตอร์เซกชันของ M ก็ต่อเมื่อ ทุก ๆ เซต "A" ซึ่งเป็นสมาชิกของ M และ "x" ก็เป็นสมาชิกของ "A" เขียนแทนด้วย <math>\bigcap \mathbf{M}</math> หรือ <math>\bigcap_{A\in\mathbf{M}} A</math> ดังนี้
<math>x \in \bigcap\mathbf{M} \iff \forall A \in \mathbf{M},\ x \in A</math>
การอินเตอร์เซกชันของ M ในลักษณะนี้ไม่สำคัญว่า M จะมีจำนวนสมาชิก (จำนวนเซต) มากเท่าใด
สัญกรณ์ <math>\bigcap_{i \in I} A_{i}</math> หมายถึงการอินเตอร์เซกชันของกลุ่มเซต "Ai" ทั้งหมด โดยที่ "i" เป็นสมาชิกของเซตดัชนี "I" ซึ่งเป็นสัญกรณ์แบบเดียวกับการเขียนอนุกรม สำหรับ อินเตอร์เซกชันไม่จำกัด (หรืออินเตอร์เซกชันอนันต์) เซตดัชนี "I" จะเป็นเซตไม่จำกัด เช่นจำนวนธรรมชาติ สามารถเขียนได้ดังนี้
<math>\bigcap_{i=1}^{\infty} A_{i} = A_1 \cap A_2 \cap A_3 \cap \dots</math>
อินเตอร์เซกชันไม่จำกัดซึ่งกลุ่มของเซตนั้นว่าง.
ในหัวข้อก่อนหน้านี้ได้ยกเว้นไว้ในกรณีที่ M เป็นเซตว่าง ซึ่งจะได้อธิบายเหตุผลต่อไป ถ้าให้อินเตอร์เซกชันของกลุ่มของเซต M ได้ถูกนิยามไว้แล้วดังนี้
<math>\bigcap \mathbf{M} = \{x : x \in A\; \mbox{ for all } A \in \mathbf{M}\}</math>
ในกรณีที่ M เป็นเซตว่าง นั่นหมายความว่าไม่มีเซต "A" ใด ๆ อยู่ใน M เลย จึงทำให้เกิดคำถามขึ้นว่า "จะมี "x" ค่าไหนที่ตรงตามเงื่อนไขที่ระบุบ้าง" คำตอบจึงดูเหมือนว่าเป็น "ทุกค่าของ "x" ใด ๆ ก็ได้" เพราะว่าเมื่อ M เป็นเซตว่าง เงื่อนไขข้างต้นเป็นตัวอย่างหนึ่งของความจริงว่างเปล่า (vacuous truth) ซึ่งจะเป็นจริงเสมอ ดังนั้นการอินเตอร์เซกชันเช่นนี้จึงควรมีคำตอบเป็นเอกภพสัมพัทธ์ ซึ่งไม่มีในทฤษฎีเซตมาตรฐาน (ZFC)
การแก้ปัญหานี้คือการยอมรับว่าเซตทุกเซตเป็นเซตย่อยของเอกภพสัมพัทธ์ U แล้วปรับแต่งการนิยามเพื่อให้สามารถใช้กับ M ที่เป็นเซตว่าง
<math>\bigcap \mathbf{M} = \{x \in \mathbf{U} : x \in A\; \mbox{ for all } A \in \mathbf{M}\}</math>
แล้วคำตอบของการอินเตอร์เซกชันจึงจะเป็นเอกภพสัมพัทธ์ U
Nepenthes distillatoria

Nepenthes distillatoria (จากภาษาละติน: "destillo" = กลั่น, "-oria" = ที่ตอนปลาย; บางสิ่งจากของเหลวที่กลั่นตัว นั่นก็คือ หม้อ) เป็นหม้อข้าวหม้อแกงลิงถิ่นเดียวจากศรีลังกา เป็นหม้อข้าวหม้อแกงลิงชนิดที่สองที่ถูกแจงลักษณะและเป็นชนิดแรกที่ถูกจัดอยู่ภายใต้อนุกรมวิธานของลินเนียส มันเป็นชนิดต้นแบบของสกุล
Botanical history.
"N. distillatoria" เป็นหม้อข้าวหม้อแกงลิงชนิดที่สองที่ถูกพรรณาลักษณะต่อจาก "N. madagascariensis" ในปี ค.ศ. 1677 บาร์โทลินูซ์ (Bartholinus) ได้กล่าวถึงมันภายใต้ชื่อ "สมุนไพรอันน่าพิศวง" " (Miranda herba) " 3 ปีต่อมา พ่อค้าชาวดัตช์ที่ชื่อเจคอบ เบรนี (Jacob Breyne) อ้างว่าพืชชนิดนี้เป็น "Bandura zingalensium" ซึ่งเป็นชื่อเรียกในท้องถิ่น ในภายหลัง "Bandura" ได้กลายเป็นชื่อที่ใช้เรียกหม้อข้าวหม้อแกงลิงทั่วไปจนกระทั่งลินเนียสได้ตั้งชื่อ "นีเพนเธส" ขึ้นในปี ค.ศ. 1737
"N. distillatoria" ถูกจัดจำแนกอีกครั้งในปี ค.ศ. 1683 โดยแพทย์ชาวสวีเดน ที่ชื่อเอช.เอ็น. กริม (H. N. Grimm) กริมได้เรียกมันว่า "Planta mirabilis distillatoria" หรือ "พืชกลั่นน้ำอันน่าอัศจรรย์" และเป็นครั้งแรกที่มีภาพประกอบอย่างละเอียดของพืชชนิดนี้ 3 ปีต่อมา ในปี ค.ศ. 1686 นักธรรมชาติวิทยาชาวอังกฤษที่ชื่อจอน เรย์ (John Ray) อ้างคำพูดของกริมมากล่าวดังนี้:
<templatestyles src="แม่แบบ:คำพูด/style.css" /> รากดูดความชุ่มชื้นจากดินด้วยความช่วยเหลือของแสงอาทิตย์เข้าสู่ตัวมัน แล้วส่งผ่านไปยัง ลำต้น ก้าน ใบที่น่ากลัวของมัน ไปสู่ภาชนะตามธรรมชาติ แล้วเก็บกักไว้จนกว่ามนุษย์จะต้องการมัน [แปลจากภาษาละตินใน "หม้อข้าวหม้อแกงลิงจากบอร์เนียว"]
ลินเนียสได้ใช้คำระบุชนิดดั้งเดิมของกริมในการตั้งชื่อ "N. distillatoria" ในปี ค.ศ. 1753
นิเวศวิทยา.
"N. distillatoria" เป็นพืชถิ่นเดียวของศรีลังกาและเป็น"หม้อข้าวหม้อแกงลิง"เพียงชนิดเดียวจากประเทศนี้ พบในพื้นที่เปียกชื้นตามป่าละเมาะ, ริมถนน, พื้นที่เปิดโล่ง และในป่า "N. distillatoria" ขึ้นที่ความสูง 0 ถึง 700 ม.จากระดับน้ำทะเล
เท่าที่รู้ "N. distillatoria" ไม่มีลูกผสมตามธรรมชาติ
จำนวนวัฏจักร

จำนวนวัฏจักร  เป็นจำนวนที่เมื่อคูณ 1 ถึง 6 แล้ว จะได้เลขชุดเดิมแต่สลับตำแหน่งกัน จำนวนวัฏจักรตัวแรกคือ 142857 เพราะว่า
และเมื่อคูณด้วย 7 จะให้ผลลัพธ์เป็นดังนี้
ต่อไปคือผลลัพธ์เมื่อคูณด้วยจำนวนเต็มอื่น ๆ ที่มากกว่า 7
นอกจากนี้ ยังมีจำนวนวัฏจักรตัวอื่น ๆ เช่น 076923
มารีอา อะเมเลียแห่งนาโปลีและซิซิลี

มาเรีย อมาเลียแห่งซิชิลีทั้งสอง ทรงเป็นสมเด็จพระราชินีแห่งฝรั่งเศส ในพระเจ้าหลุยส์-ฟิลิปป์ที่ 1 แห่งฝรั่งเศส 
เบื้องต้น.
พระองค์ประสูติเมื่อวันที่ 26 เมษายน ค.ศ. 1782 ที่เมืองคาร์แซร์ตา ประเทศอิตาลี เป็นพระราชธิดาใน สมเด็จพระเจ้าเฟอร์ดินานด์ที่ 4 แห่งเนเปิลล์และ เจ้าหญิงมาเรีย แคโรไลน่าแห่งออสเตรีย ซึ่งเป็นพระญาติของมารี อองตัวเนต สมเด็จพระราชินีแห่งฝรั่งเศสอีกด้วย ทรงได้รับการศึกษาแบบคาทอลิก
การอภิเษกสมรส.
พระองค์ประสบความลำบากในการสิ้นพระชนม์ของพระนางมารี อองตัวเนต จากการปฏิวัติฝรั่งเศส ทรงออกจากที่ประทับขณะมีพระชนมายุ 18 พรรษา วันหนึ่งในขณะที่ทรงเดินทางนั้นทรงพบกับว่าที่พระราชสวามีในอนาคตในปี ค.ศ. 1809 ทรงอภิเษกสมรสสามปีให้หลังจากการเจอกันครั้งแรกและการอภิเษกครั้งนั้นพระองค์ก็มีพระชนมายุมากกว่า 37 พรรษาแล้ว
วงศัพท์

วงศัพท์ ของบุคคล หมายถึงกลุ่มของคำในภาษาหนึ่ง ๆ อันเป็นที่คุ้นเคยต่อบุคคลนั้น วงศัพท์โดยปกติจะพัฒนาเพิ่มขึ้นตามอายุ และทำหน้าที่เป็นเครื่องมือพื้นฐานและมีประโยชน์ เพื่อการสื่อสารและการเรียนรู้ การได้วงศัพท์ที่กว้างขวางเป็นความท้าทายยิ่งใหญ่ที่สุดในการเรียนรู้ภาษาที่สอง 
การจำกัดความและการใช้งาน.
วงศัพท์ได้จำกัดความโดยสามัญว่าเป็น "คำทุกคำที่ปัจเจกบุคคลได้รู้และได้ใช้" อย่างไรก็ตาม "การรู้" ถึงคำหนึ่ง ๆ ไม่ได้เป็นเรื่องง่ายเหมือนความสามารถที่จะรับรู้หรือใช้มัน มีแนวคิดหลายอย่างเกี่ยวกับความรู้ของคำที่ใช้วัดระดับความรู้ของคำ
ความลึกของความรู้.
ระดับความรู้ของคำที่แตกต่างกันบอกเป็นนัยถึง "ความลึก" ของความรู้ที่เพิ่มมากขึ้น แต่กระบวนการของมันซับซ้อนกว่านั้นมาก มีวิถีทางหลายด้านในการเรียนรู้คำหนึ่ง ๆ ซึ่งบางด้านไม่ได้เป็นลำดับชั้น ดังนั้นความรู้ที่ได้มาจึงไม่จำเป็นต้องเป็นไปตามการก้าวหน้าเชิงเส้นดังที่ได้กล่าวไว้ในระดับของความรู้ กรอบงานหลายกรอบงานเกี่ยวกับความรู้ของคำได้เสนอแนะขึ้นเพื่อเปลี่ยนมโนทัศน์ให้เป็นแนวคิดเชิงปฏิบัติการที่ดีกว่า หนึ่งในกรอบงานเช่นนั้นมีวิถีทางเก้าด้านดังต่อไปนี้
เขมสรณ์ หนูขาว

เขมสรณ์ หนูขาว (เกิด 7 มิถุนายน พ.ศ. 2522) ชื่อเล่น มิลค์ เป็นผู้ประกาศข่าว, พิธีกร, และนักอาชญาวิทยาหญิงชาวไทย เธอเป็นอดีตนักแสดง มีชื่อเสียงจากภาพยนตร์เรื่อง เสียดาย ในบท "ปู" จากการกำกับของหม่อมเจ้าชาตรีเฉลิม ยุคล ในปี พ.ศ. 2537
ประวัติ.
เขมสรณ์มีชื่อเล่นว่า มิลค์ แปลว่า นม เพราะตอนเล็ก ๆ กินนมเก่ง และมีชื่อเป็นภาษาอาหรับว่า โซฟียะห์ เกิดเมื่อวันที่ 7 มิถุนายน พ.ศ. 2522 ณ จังหวัดนครศรีธรรมราช เป็นลูกคนโตในจำนวน 3 คน ของนายสวัสดิ์ และนางมาเรียม หนูขาว เธอสมรสกับปิยทัต เหมทัต เมื่อ พ.ศ. 2564
เข้าสู่วงการครั้งแรกเมื่ออายุ 12-13 ปี จากการถ่ายโฆษณา จนกระทั่งได้มีบทบาทการแสดงครั้งแรก จากภาพยนตร์เรื่อง ท่านขุนน้อยน้อย แห่งสยาม ในปี พ.ศ. 2536 จากนั้นได้มีชื่อเสียงโดยรับบทนำจากภาพยนตร์เรื่อง เสียดาย จากการกำกับของหม่อมเจ้าชาตรีเฉลิม ยุคล ในปี พ.ศ. 2537 จากนั้นก็ได้มีผลงานการแสดงเข้ามาอีกต่อเนื่อง โดยจะรับบทเป็นตัวประกอบทั้งภาพยนตร์และละครโทรทัศน์ เช่นเรื่อง ไม้ดัด ทางช่อง 7 คู่กับ มาฬิศร์ เชยโสภณ เป็นต้น
การศึกษาจบปริญญาตรีจากคณะนิติศาสตร์ มหาวิทยาลัยกรุงเทพ ปริญญาโทสาขากฎหมายระหว่างประเทศ จากมหาวิทยาลัยลอนดอน เมโทรโปลิแทน ประเทศอังกฤษ และกลับมาทำงานเป็นผู้ประกาศข่าวทางช่อง TNN ของยูบีซี โดยรับหน้าที่เป็นผู้ประกาศข่าวเพียงอย่างเดียว ก่อนจะย้ายไปที่ช่อง 5 โดยเริ่มจากการเป็นพิธีกรในรายการ สยามเช้านี้ เริ่มในต้นปี พ.ศ. 2551 ซึ่งทำหน้าที่ทั้งผู้ประกาศข่าวและนักข่าวภาคสนามด้วย
ปัจจุบันจบการศึกษาในระดับปริญญาเอก คณะรัฐศาสตร์ ที่จุฬาลงกรณ์มหาวิทยาลัย และรายงานข่าวทาง ไทยรัฐทีวี
ผลงาน.
ภาพยนตร์.
• ภาพยนตร์ สุริโยไท
ผู้ประกาศข่าว.
ปัจจุบัน
อดีต
พิธีกร.
ปัจจุบัน
อดีต
แถบปิดแผล

แถบปิดแผล คือ ผลิตภัณฑ์ทำแผลสำเร็จรูป สำหรับปฐมพยาบาลบาดแผล มักเป็นแผลขนาดเล็กที่เลือดหยุดไหลแล้ว 
แถบปิดแผล ยี่ห้อแรกในโลกคือ แบน-เอด  ผลิตโดย จอห์นสันแอนด์จอห์นสัน 
ซึ่งเป็นชื่อทางการค้าที่ติดหู นิยมใช้เรียกแทนชื่อผลิตภัณฑ์ ในสหรัฐอเมริกา อินเดีย แคนาดา ออสเตรเลีย 
ขณะที่ยี่ห้อแรกในประเทศไทยคือ ปลาสเตอร์ หรือ ปลาสเตอร์ยา  ซึ่งกลายเป็นชื่อทางการค้าที่ติดหู นิยมเรียกแทนชื่อผลิตภัณฑ์เช่นกัน 
รวมถึงในประเทศอื่น เช่น สหราชอาณาจักร นิวซีแลนด์ มาเลเซีย สิงคโปร์ แอฟริกาใต้ (ในประเทศอื่นยังรวมถึงชื่อยี่ห้อที่เรียกใกล้เคียง เช่น sticking plaster หรือ) 
ในหลายวัฒนธรรม รูปหรือคำที่เกี่ยวกับแถบปิดแผล ยังเป็นภาษาสัญลักษณ์สื่อความมหายถึง การได้รับบาดเจ็บ หรือการรั่วซึม 
เช่น "Band-aid solutions were used to fix the leak" ("สารละลายปิดแผลใช้เคลือบแก้ปัญหาการรั่วซึม")
ประวัติ.
เอิร์ล ดิกสัน  ลูกจ้างของ จอห์นสันแอนด์จอห์นสัน ประดิษฐ์แถบปิดแผลขึ้นครั้งแรก เมื่อ พ.ศ. 2464 (ค.ศ. 1921) 
เพื่อภรรยาของเขาคือ โจเซฟิน ซึ่งมักมีดบาดขณะทำครัว 
เดิมที ผลิตภัณฑ์ต้นแบบ เขาประดิษฐ์ขึ้นเพื่อให้ภรรยาของเขา ได้ใช้แต่งแผลของเธออย่างสะดวก แม้ขณะที่เขาไปทำงานไม่สามารถอยู่ช่วยทำแผลได้ 
ต่อมา นายจ้างของเขาได้รู้แนวคิดของเขา จึงให้เขานำไปพัฒนาให้สามารถดำเนินสายการผลิตเป็นผลิตภัณฑ์เพื่อจัดจำหน่าย 
เขาจึงประสบความสำเร็จในอาชีพที่ จอห์นสันแอนด์จอห์นสัน ซึ่งท้ายสุดได้เป็นรองประธานบริษัท ก่อนเกษียณเมื่อ พ.ศ. 2500 (ค.ศ. 1957)
แถบปิดแผลระยะแรก ที่ผลิตด้วยมือ ยังไม่มีชื่อเสียงนัก 
ต่อมา พ.ศ. 2467 (ค.ศ. 1924) จอห์นสันแอนด์จอห์นสันบุกเบิก เครื่องจักรผลิตแถบปิดแผลปลอดเชื้อ เครื่องแรก เมื่อสงครามโลกครั้งที่สอง ทำให้แถบปิดแผลหลายล้านแถบได้จัดจำหน่ายไปทั่วโพ้นทะเล
เจ้าฟ้า (ฟงอวิ๋น)

เจ้าฟ้า หรือจักรพรรดิแดนตะวันออก เดินทางมาหวังจะยึดครองดินแดนตงง้วน โดยมีเจี๋ยอู๋เสินอยู่ก่อนแล้ว ซึ่งเจี๋ยซินยอดฝีมือลูกชายคนโตของเจี๋ยอู๋เสิน คอยรับใช้ หวังจะทรยศบิดาที่ไม่เคยดูแลเอาใจใส่เขามาแต่เด็กหลังจากแยกทางกับมารดาของเขา เจ้าฟ้าได้นำกำลังทหารและเหล่ายอดฝีมือ ไปถ้ำดั้นเมฆ เพื่อยึดครองกระดูกมังกร ซึ่งเชื่อว่าปกปักรักษาดินแดนตงง้วนมานาน ซึ่งเป็นการทำลายขวัญของชาวตงง้วนก่อน
 และตอนนี้เองที่เนี่ยฟงซึ่งสังหารกิเลนไฟโดยเจ้าฟ้าวางยาพิษแก่เนี่ยฟงทำให้เขาเชื่อฟังคำสั่ง อีกทั้งเนี่ยฟงคือสหายคนเดียวของกิเลนไฟ จึงเป็นการเปิดทางให้ชาวตะวันออก แต่เมื่อเข้าไปในนั้น แต่ในที่ๆไม่มีใครไปถึง กลับพบยอดฝีมือถึงสองคน ซึ่งนั่นก็ไม่ใช่ใครที่ไหน คือเนี่ยเหยินหวังและต้วนซ่วย บิดาของเนี่ยฟงและต้วนล่าง ซึ่งหายสาบสูญเข้ามาในถ้ำนี้เมื่อหลายปีมาแล้ว จนคนใน ยุทธภพนึกว่าเขาตายหรือวางมือไปแล้ว แต่ไม่นานเหล่ายอดฝีมือรวมไปถึงฮ่องเต้ซึ่งทุกๆคนพึ่งจะทำศึกเสร็จจากเจี๋ยอู๋เสินมา ก็ตามมาที่ถ้ำดั้นเมฆเพื่อป้องกันกระดูกมังกร
 แต่สุดท้ายเนี่ยฟงก็เอากระดูกมังกรหนีไปและไม่ได้ไปตามนัดที่เจ้าฟ้านัดไว้ (เนี่ยงจากกระดูกมังกรมีพลังวิเศษณ์จึงทำให้เนี่ยฟงพอจะควบคุมสติตอนเองได้)เจ้าฟ้าต้องประลองกับปู้จิ้งอวิ๋น ด้วยกระบวนที่ไร้ที่ติ แต่ก็ถูกสกัดได้ จึงขอยอมแพ้และฆ่าตัวตาย เพื่อไม่ให้ชาวตะวันออกคิดบุกตงง้วน ฮ่องเต้จึงขังศพของเจ้าฟ้าไว้ในเจดีย์ ที่ปราสาทสกุลสือ โดยห้ามคนนอกเข้าและมีทหารคอยคุ้มกันหนาแน่น
รางวัลทุเรียนเน่า

รางวัลทุเรียนเน่า หรือ รางวัลทุเรียนทอง (Golden Durian Award) เป็นรางวัลล้อเลียนการมอบรางวัลยอดเยี่ยมทางวงการภาพยนตร์ไทยสาขาต่าง ๆ คล้ายคลึงกับรางวัลราสเบอรี่ทองคำ หรือ รางวัลราสซี่ ของต่างประเทศ โดยเป็นการมอบรางวัลของเว็บไซต์ Deknang.com เริ่มครั้งแรกในปี พ.ศ. 2547 โดยจะประกาศชื่อผู้ได้รับรางวัลก่อนการประกาศรางวัลสุพรรณหงส์หนึ่งวัน เหมือนรางวัลราสเบอรี่ทองคำที่จะประกาศผลก่อนรางวัลออสการ์ไม่นาน
รายชื่อผู้มีชื่อชิงรางวัล ประจำปี พ.ศ. 2551.
ภาพยนตร์โคตรแย่
ภาพยนตร์น่าผิดหวัง
ผู้กำกับยอดแย่
ผู้แสดงชายยอดแย่
ผู้แสดงหญิงยอดแย่
ส่วนเกินยอดแย่ของหนัง
ชื่อภาพยนตร์ยอดแย่
รายชื่อผู้มีชื่อชิงรางวัล ประจำปี พ.ศ. 2550.
ภาพยนตร์โคตรแย่ 
ภาพยนตร์น่าผิดหวัง 
ผู้กำกับยอดแย่
บทภาพยนตร์ยอดแย่
ผู้แสดงชายยอดแย่
ผู้แสดงหญิงยอดแย่
ชื่อภาพยนตร์ยอดแย่
รายชื่อผู้ได้รับรางวัลชนะเลิศ ประจำปี พ.ศ. 2547 (ครั้งแรก).
ภาพยนตร์โคตรแย่
ภาพยนตร์ยอดแย่
ผู้กำกับยอดแย่
ผู้แสดงชายยอดแย่
ผู้แสดงหญิงยอดแย่
ทีมนักแสดงยอดแย่ (ได้ไปทั้ง 3 เรื่อง)
ส่วนเกินยอดแย่ของหนัง
รางวัลแตงกวาดอง

รางวัลแตงกวาดอง เป็นรางวัลภาพยนตร์ไทย, วงการโทรทัศน์และวงการเพลงไทยประเภทยอดแย่เหมือนรางวัลทุเรียนเน่า ประกาศรางวัลโดยนิตยสารแฮมเบอร์เกอร์ โดยเริ่มแจกในปี พ.ศ. 2552 เป็นครั้งแรก โดยแจกให้กับภาพยนตร์ที่ฉายในปี พ.ศ. 2551
รายชื่อเข้าชิงภาพยนตร์ยอดแย่
รายชื่อเข้าชิงนักแสดงนำชายยอดแย่
รายชื่อเข้าชิงนักแสดงนำหญิงยอดแย่
รายชื่อเข้าชิงนักร้องยอดแย่
รายชื่อเข้าชิงโมเมนต์รายการโทรทัศน์ยอดแย่ (พร้อมเหตุผล)
เอไอจี

เอไอจี หรือ อเมริกัน อินเตอร์แนชชั่นแนล กรุป (เป็นกลุ่มบริษัทประกันภัย และผู้ให้บริการทางการเงิน สัญชาติอเมริกัน มีสำนักงานใหญ่อยู่ที่แมนฮัตตัน นิวยอร์ก สหรัฐอเมริกา
เอไอจีก่อตั้งในปี ค.ศ. 1919 ที่เซี่ยงไฮ้ ประเทศจีน โดย คอร์เนเลียส แวนเดอร์ สตารร์ นักธุรกิจชาวอเมริกัน เป็นบริษัทแรกของชาวตะวันตกที่ทำธุรกิจประกันภัยในจีน แต่ได้ถอนตัวออกจากประเทศจีน หลังจากเหมาเจ๋อตุงเข้ามามีอำนาจในปี ค.ศ. 1949 และย้ายสำนักงานใหญ่ไปอยู่ที่อาคารเอไอบี ในแมนฮัตตัน จนถึงปัจจุบัน 
เอไอจี ขยายธุรกิจผ่านบริษัทในเครือไปทุกภูมิภาคทั่วโลก ทั้งเอเชีย ยุโรป ตะวันออกกลาง และอเมริกาใต้ จนถึงปัจจุบันมีพนักงาน 116,000 คน มีรายได้ 110.064 พันล้านดอลลาร์สหรัฐ ต่อปี (ข้อมูลปี 2008) 
ในประเทศไทย บริษัทในเครือ ชื่อ เอไอเอ (อเมริกัน อินเตอร์แนชชั่นแนล แอสชัวรันส์) เข้ามาดำเนินกิจการตั้งแต่ พ.ศ. 2481 (ค.ศ. 1938) มีสำนักงานใหญ่ภูมิภาคอยู่ที่ฮ่องกง
อลิอันซ์

อลิอันซ์  เป็นบริษัทสัญชาติเยอรมัน ผู้ให้บริการทางการเงินที่ใหญ่ที่สุดในโลก ให้บริการประกันภัยใหญ่เป็นอันดับสอง และให้บริการด้านการบริหารสินทรัพย์ มีสำนักงานใหญ่อยู่ที่มิวนิก ประเทศเยอรมนี
อลิอันซ์ เดิมชื่อ อลิอันซ์ เอจี ก่อตั้งในปี ค.ศ. 1890 ที่เบอร์ลิน ย้ายสำนักงานไปอยู่ที่มิวนิกในปี ค.ศ. 1949 ปัจจุบันมีพนักงาน 182,860 คน มีรายได้ 92.55 พันล้านยูโร ต่อปี (ข้อมูลปี 2008)
พระเจ้าหลุยส์ที่ 13 แห่งฝรั่งเศส

พระเจ้าหลุยส์ที่ 13 (27 กันยายน ค.ศ. 1601 – 14 พฤษภาคม ค.ศ. 1643) เป็นพระมหากษัตริย์แห่งฝรั่งเศสตั้งแต่ ค.ศ. 1610 ถึง ค.ศ. 1643 และพระมหากษัตริย์แห่งนาวาร์ (ในพระนาม หลุยส์ที่ 2) ตั้งแต่ ค.ศ. 1610 ถึงปี ค.ศ. 1620 เมื่อนาวาร์รวมตัวเป็นสหภาพกับฝรั่งเศส
ไม่นานก่อนวันพระราชสมภพปีที่เก้าพระองคค์กลายเป็นกษัตริย์แห่งฝรั่งเศสและนาวาร์หลังจากที่พระราชบิดาของพระองค์ พระเจ้าอ็องรีที่ 4 ถูกลอบปลงพระชนม์ พระราชมารดาของพระองค์มารีอา เด เมดีชีทำหน้าที่ผู้สำเร็จราชการแผ่นดินในช่วงที่พระองค์ทรงพระเยาว์ การปกครองที่ไม่ดีของพระนางและการวางแผนทางการเมืองที่ล้มเหลวของนางและขุนนางชาวอิตาเลียนคนสนิททำให้พระองค์ได้พระราชอำนาจคืนในปี 1617 โดยเนรเทศพระมารดาและผู้ใกล้ชิดของพระนางรวมทั้ง คอนซิโน คอนซินี ขุนนางชาวอิตาลีผู้ทรงอิทธิพลในราชสำนัก
พระองค์ทรงมีบุคลิกเงียบขรึมและน่าพิศวงอย่างยิ่ง ในการบริหารราชการแผ่นดินทรงพึงอัครเสนาบดีชาร์ล เดอ อาลแบร์ ดยุกแห่งลีเวอ ต่อมาก็ทรงพึ่งพระคาร์ดินัลรีเชอลีเยอในการปกครองแผ่นดิน พระองค์และพระคาร์ดินัลถูกจดจำในฐานะที่ทรงก่อตั้งมหาวิทยาลัยแห่งชาติฝรั่งเศสและเป็นผู้ยุติการจลาจลของขุนนางฝรั่งเศส ในตอนท้ายของทศวรรษ 1620 ริเชอลิเยอริเริ่มการ "การผูกขาดอำนาจกษัตริย์" ในขณะสิ่งที่เป็นที่จดจำในรัชกาลของพระองค์คือการก็ยังเป็นเครื่องหมายของการต่อสู้กับพวกอูเกอโนต์และการต่อสู้กับจักรวรรดิสเปน
ชัยชนะที่ยิ่งใหญ่ที่สุดของฝรั่งเศสในความขัดแย้งกับราชวงศ์ฮาพส์บวร์คในช่วง ค.ศ. 1635-59 เกิดขึ้นที่ยุทธการโรครัว (1643) ห้าวันหลังจากการสวรรคตของพระองค์อันเนื่องมาจากภาวะแทรกซ้อนที่ชัดเจนของวัณโรคในพระอันตะ (ลำไส้ใหญ่) การรบครั้งนี้เป็นจุดสิ้นสุดของการเป็นมหาอำนาจทางทหารของสเปนในยุโรปและเป็นจุดเริ่มต้นของความรุ่งเรืองของฝรั่งเศสภายในรัชสมัยพระเจ้าหลุยส์ที่ 14 พระโอรสของพระองค์
ขึ้นครองราชย์.
พระเจ้าหลุยส์ที่ 13 ขึ้นครองราชย์ตอนอายุแค่ 9 พรรษา มารีอา เด เมดีชี เป็นผู้สำเร็จราชการแทนขณะทรงพระเยาว์ พระนางมารีอา เด เมดีซีพยามปลูกฝังให้เป็นคาทอลิกที่ดีและพยายามผูกมิตรกับสเปน โดยอภิเษกสมรสกับอานาแห่งออสเตรีย
รสนิยมทางเพศ.
พระองค์เป็นบุคคลรักเพศเดียวกันหรืออย่างน้อยคือรักทั้งสองเพศ เช่นพระองค์ไม่มีสนมเลยจนทำให้ได้รับสมัญญานามว่า หลุยส์ผู้บริสุทธิ์ และนอกจากนี้พระองค์ยังทรงมีคนรักเป็นขุนนางหนุ่มชาวฝรั่งเศสชื่อว่า Henri Coiffier de Ruzé, Marquis of Cinq-Mars ซึ่งเป็นคนของพระคาร์ดินัลรีเชอลีเยอ
ดูเพื่ม.
</br>
ไอเอ็นจี

ไอเอ็นจี  เป็นบริษัทเนเธอร์แลนด์ที่ให้บริการด้านการธนาคาร การเงิน ประกันภัย และการบริหารสินทรัพย์ มีสำนักงานใหญ่อยู่ที่กรุงอัมสเตอร์ดัม มีมูลค่าสินทรัพย์รวม 1.1 ล้านล้านดอลลาร์สหรัฐนับว่าเป็นหนึ่งในธนาคารที่ใหญ่ที่สุดของโลก มีเครือข่ายธนาคารมากกว่า 30 ธนาคารทั่วโลก ถูกจัดอยู่ใน 10 อันดับแรกของบริษัทที่ใหญ่ที่สุดในยุโรปเมื่อวัดจากรายได้ เมื่อปี ค.ศ. 2018 มีลูกค้ากว่า 38.4 ล้านคนใน 40 ประเทศ สัญลักษณ์รูปสิงโตของบริษัทสื่อถึงจุดกำเนิดจากเนเธอร์แลนด์ 
ประวัติ.
ไอเอ็นจี กำเนิดมาจากการควบรวมระหว่างบริษัทประกันยักษ์ใหญ่ของเนเธอร์แลนด์และกิจการธนาคารของรัฐบาลเนเธอร์แลนด์
ธุรกิจประกัน.
เมื่อปี ค.ศ. 1845 มีการก่อตั้งบริษัทประกันอัคคีภัยแห่งเนเธอร์แลนด์ปี 1845 ("Assurantie Maatschappij tegen Brandschade de Nederlanden van 1845") ขึ้น และกิจการเติบโตจนมี 139 สาขาทั้งในและนอกเนเธอร์แลนด์ในปี ค.ศ. 1900 จากนั้นมีการเปลี่ยนชื่อเป็น บริษัทเนเธอร์แลนด์ปี 1845 ("De Nederlanden van 1845") ในอีกด้านหนึ่ง มีการก่อตั้งธนาคารประกันชีวิตแห่งชาติ ("Nationale Levensverzekerings Bank") ขึ้นที่เมืองรอตเทอร์ดามเมื่อปี ค.ศ. 1863 บริษัทสองแห่งนี้ได้ควบรวมกิจการกันและตั้งเป็นบริษัทประกันเนเธอร์แลนด์แห่งชาติ (Nationale-Nederlanden) ขยายกิจการอย่างรวดเร็วในทศวรรษ 1970 และ 1980
ธุรกิจธนาคาร.
ในปี ค.ศ. 1881 รัฐบาลเนเธอร์แลนด์ได้ตั้งระบบเงินฝากไปรษณีย์ขึ้นในชื่อ "Rijkspostspaarbank" เพื่อส่งเสริมให้ลูกจ้างเก็บออม สี่สิบปีต่อมามีการขยายธุรกิจสู่การใช้เช็คสั่งจ่าย ("Postcheque") และระบบหักผ่านบัญชี ("Giro") เพื่อให้ครอบครัวของลูกจ้างสามารถชำระเงินผ่านไปรษณีย์ได้
อีกด้านหนึ่ง รัฐบาลเนเธอร์แลนด์ได้ปรับโครงสร้างระบบธนาคารของเนเธอร์แลนด์ขึ้นใหม่ นำไปสู่การตั้ง ธนาคารเพื่อชนชั้นกลางเนเธอร์แลนด์ ("Nederlandsche Middenstands" "Bank" หรือ "NMB") ขึ้นเพื่อดูแลเงินฝากของลูกค้ารายย่อยในเนเธอร์แลนด์และในต่างประเทศ ก่อตั้งเมื่อปี ค.ศ. 1927
ในปี ค.ศ. 1986 มีการแปรรูปธนาคารไปรษณีย์ให้เป็นเอกชน ตั้งบริษัทในชื่อ บริษัทโปสต์บังก์จำกัด ("Postbank N.V.") ก่อนที่อีกสามปีต่อมาจะควบรวมกับ "NMB" ก่อตั้งเป็น เอ็นเอ็มเบ โปสต์บังก์ กรุ๊ป ("NMB Postbank Groep")
การควบรวมกิจการ.
ในปี ค.ศ. 1991 ธุรกิจธนาคารของเอ็นเอ็มเบ โปสต์บังก์ กรุ๊ป และธุรกิจประกันของบริษัทประกันเนเธอร์แลนด์แห่งชาติควบรวมกิจการกันและก่อตั้งเป็นบริษัท อิเอ็นเคกรุ๊ป หรือ ING Group ในภาษาอังกฤษ
การขยายกิจการ.
นับตั้งแต่ก่อตั้ง ไอเอ็นจีได้เข้าซื้อกิจการของบริษัทการเงินและประกันอีกหลายแห่ง ได้แก่ Parcom, Wellington, Barings, Equitable of Iowa, Furman Selz, Bank Mendes Gans, Guardian, Clarion, Bank Brussels Lambert, Canadian Group Underwriters, Aetna, ReliaStar, Seguros Comercial América, Bank Śląski, DiBa, Allianc of Canada และ Rodamco Asia
เสือ โจรพันธุ์เสือ

เสือ โจรพันธุ์เสือ  ภาพยนตร์ไทยในปี พ.ศ. 2541 โดยเริ่มออกฉายครั้งแรกในประเทศไทย เมื่อวันที่ 20 พฤษภาคม พ.ศ. 2541 นำแสดงโดย อำพล ลำพูน, ดอม เหตระกูล, ศุภกรณ์ กิจสุวรรณ, ศานันทินี พันธุ์ชูจิต, ศุภวัฒน์ อ่ำประสิทธิ์ ร่วมด้วย ร.อ.กฤษฎา อรุณวงษ์ ณ อยุธยา, ยอดรัก สลักใจ, สุเทพ ถวัลย์วิวัฒนกุล, นนทรีย์ นิมิบุตร, สุริยัน อริยวงศ์โสภณ, ขจรศักดิ์ รัตนนิสสัย กำกับการแสดงโดย ธนิตย์ จิตนุกูล 
เนื้อเรื่อง.
ประเทศสยามในยุค พ.ศ. 2489 หลังหลังสงครามโลกครั้งที่สอง แผ่นดินลุกเป็นไฟ ผู้เดือดร้อนไปทั่วกลียุค ข้าวยากหมากแพง เกิดโจรผู้ร้ายออกปล้นสดมภ์ไปทั่วทุกหัวระแหง โดยเฉพาะในภาคกลาง แต่เสือใบ (อำพล ลำพูน) จอมโจรมีชื่อแห่งลพบุรีกลับปล้นคนรวยที่คดโกงเพื่อช่วยคนจน ทางกรมตำรวจจึงเรียก ผู้กองยอดยิ่ง สุวรรณคีรี (ดอม เหตระกูล) นายตำรวจมือปราบเพื่อให้ปราบเสือใบโดยเฉพาะ เสือใบมีลูกน้องคู่กาย ชื่อ เสือยอด สิงห์ปืนคู่ (ศุภกรณ์ กิจสุวรรณ) ผู้ใช้ปืนคู่เป็นอาวุธ 
เมื่อทั้งคู่ได้เจอกัน ผู้กองยอดยิ่งรู้ประวัติว่า เสือใบมิใช่คนธรรมดา แต่เป็นคุณหลวงหนุ่มชื่อ เรวัติ วิชชุประภา เป็นบุตรชายของ พระยาบริรักษ์ประชาราษฎร์ (ร.อ.กฤษฎา อรุณวงษ์ ณ อยุธยา) อดีตข้าราชการชั้นผู้ใหญ่ ที่ถูกใส่ความหลังการเปลี่ยนแปลงการปกครอง ทำให้ต้องออกจากราชการและยังถูกตามฆ่า ทำให้ลูกชายเพียงคนเดียวต้องหนีเข้าป่าไปเป็นโจร
แม้ผู้กองยอดยิ่งจะพยายามเกลี้ยกล่อมอย่างไร เสือใบก็ไม่อาจเปลี่ยนใจ ท้ายที่สุดทั้งสองก็ต้องดวลปืนตัดสินกันด้วยชีวิต
เบื้องหลัง.
เสือ โจรพันธุ์เสือ ดัดแปลงมาจากนวนิยายเรื่อง "เสือใบ" ของป. อินทรปาลิต นักเขียนชื่อดังในอดีต เดิมทีผู้สร้างจะให้ชื่อว่า "72 ชั่วโมง จับตายเสือใบ" แต่ได้เปลี่ยนเพื่อความเหมาะสม เป็นภาพยนตร์ในการแสดงเรื่องแรกของอำพล ลำพูน หลังจากไม่ได้แสดงภาพยนตร์มานานนับสิบปี และเป็นบทบาทการแสดงครั้งแรกด้วยของดอม เหตระกูล นายแบบหนุ่มลูกชายเจ้าของหนังสือพิมพ์เดลินิวส์
การผลิต.
การถ่ายทำภาพยนตร์.
ถ่ายทำทั้งที่ กรุงเทพมหานคร, เทศบาลนครเชียงใหม่ และภาคใต้ โดยจัดฉากให้เหตุการณ์เกิดขึ้นระหว่าง พ.ศ. 2489
สื่อตามบ้าน.
ภาพยนตร์ได้วางจำหน่ายเป็นดีวีดี ในวันที่ 31 ธันวาคม พ.ศ. 2542
รางวัล.
บทบาทการแสดงของทั้งอำพล ลำพูน และดอม เหตระกูล ทำให้ได้รับรางวัลตุ๊กตาทองสาขานักแสดงนำชายยอดเยี่ยม และนักแสดงประกอบชายยอดเยี่ยม ประจำปี พ.ศ. 2541 ไปครอง นอกจากนี้ภาพยนตร์ก็ได้รับรางวัลไปอีกหลายรางวัลด้วยกัน
จักรพรรดิถังจิงจง

สมเด็จพระจักรพรรดิถังจิงจง (#เปลี่ยนทาง , ค.ศ. 809–826) จักรพรรดิองค์ที่ 13 แห่งราชวงศ์ถังครองราชย์ระหว่าง ค.ศ. 824-826
จักรพรรดิถังจิงจงเป็นพระราชโอรสองค์โตในจักรพรรดิถังมู่จงมีพระนามเดิมว่า หลี่จาน (李湛) และเป็นพระเชษฐาในจักรพรรดิถังเหวินจง เมื่อพระราชบิดาสวรรคตในปี ค.ศ. 824 องค์ชายรัชทายาทหลี่จานจึงขึ้นครองราชย์สืบต่อมาขณะพระชนม์เพียง 15 พรรษาแต่ทรงครองราชย์ได้เพียง 2 ปี
ก็ถูกปลงพระชนม์โดยขันทีชั่วผู้หนึ่งชื่อ หลิวเคอหมิง เมื่อปี ค.ศ. 826 ขณะพระชนม์ได้เพียง 17 พรรษา
สามก๊กฉบับวณิพก

สามก๊กฉบับวณิพก เป็นหนึ่งในผลงานที่มีชื่อเสียงของยาขอบ ซึ่งเป็นการเรียบเรียงเรื่องราวของตัวละครเอกจากสามก๊ก เช่น โจโฉ ผู้ไม่ยอมให้โลกทรยศ,เตียนอุย ผู้ใช้ศพเป็นอาวุธ,จิวยี่ ผู้ถ่มน้ำลายรดฟ้า,จูล่ง สุภาพบุรุษแห่งเสียงสาน กวนอู มนุษย์ผู้กลายเป็นเทพเจ้า ฯลฯ
ข้อมูลหนังสือ.
เดิมยาขอบซึ่งเป็นผู้เรียบเรียง ได้จัดทำหนังสือชุดดังกล่าวออกเป็น 2 เล่ม โดยนำเสนอลักษณะเด่นของตัวละครจากเรื่องสามก๊ก อาทิ ตั๋งโต๊ะ โจโฉ เล่าปี่ โดยให้แง่คิดและแนวทางในการบริหารจัดการด้วยสำนวนที่สร้างความเพลิดเพลิน
ภาษาฮีบรูเซฟาร์ดี

ภาษาฮีบรูเซฟาร์ดี (Sephardi Hebrew) เป็นระบบการออกเสียงของภาษาฮีบรูไบเบิลที่มาจากการใช้งานของชาวยิวเซฟาร์ดี สัทวิทยาของภาษานี้ได้รับอิทธิพลจากภาษาที่ติดต่อด้วยเช่น ภาษาลาดิโน ภาษาโปรตุเกส ภาษาเปอร์เซีย ภาษาดัตช์ ภาษาอาหรับ 
สัทวิทยา.
ภาษาฮีบรูเซฟาร์ดีมีรูปแบบที่แตกต่างกันมาก แต่ลักษณะโดยทั่วไปได้แก่
ความแปรผัน.
ภาษาฮีบรูเซฟาร์ดีที่พูดโดยชาวยิวในโมร็อกโก กรีซ ตุรกี คาบสมุทรบอลข่านและเยรูซาเลม ออกเสียง ב เป็น /v/ และพบในภาษาฮีบรูสมัยใหม่ ในขณะที่ชาวยิวในสเปนและโปรตุเกสออกเสียงเป็น /b/ เช่นเดียวกับในภาษาฮีบรูมิซราฮี และในปัจจุบันการออกเสียงแบบนี้กำลังลดลงซึ่งเป็นผลมาจากภาษาฮีบรูสมัยใหม่ 
การเปลี่ยนแปลงนี้อาจจะได้รับอิทธิพลมาจากการออกเสียงของภาษาสเปน ในภาษาสเปนยุคกลางและภาษาลาดิโน b และ v เป็นหน่วยเสียงแยกต่างหากจากกัน ในยุคฟื้นฟูศิลปวิทยาการและในภาษาสเปนสมัยใหม่ ทั้งสองเสียงนี้กลายเป็นเสียง/β/ เมื่อตามหลังสระและเป็น /b/ ในที่อื่นๆ ด้วยเหตุนี้ ชาวยิวจากประเทศที่พูดภาษาสเปนในอเมริกาใต้รวมทั้งชาวยิวอาซเกนาซีจึงเปลี่ยนการออกเสียงในภาษาฮีบรูของตนไปด้วย ภาษาฮีบรูสมัยใหม่ได้รับอิทธิพลนี้จากภาษาฮีบรูเซฟาร์ดีเช่นกัน
นอกจากนี้ ยังพบความแตกต่างในการออกเสียง ת ด้วย เช่น 
อิทธิพลต่อภาษาฮีบรูสมัยใหม่.
เมื่อ Eliezer ben Yehuda วางโครงร่างของภาษาฮีบรูมาตรฐาน เขาใช้ภาษาฮีบรูเซฟาร์ดีเป็นพื้นฐานเพราะเป็นตัวแทนของภาษาที่เคยเป็นภาษากลางในอิสราเอลและเป็นสำเนียงของภาษาฮีบรูที่ไพเราะที่สุด อย่างไรก็ตามการออกเสียงภาษาฮีบรูสมัยใหม่มีลักษณะของภาษาฮีบรูอาซเกนาซีปนอยู่ด้วย
เจ้าหญิงอลิซแห่งสหราชอาณาจักร

แกรนด์ดัชเชสอลิซแห่งเฮ็สเซินและริมไรน์ พระนามเดิมคือ เจ้าหญิงอลิซแห่งสหราชอาณาจักร (อลิซ ม้อด แมรี;25 เมษายน ค.ศ. 1843 - 14 ธันวาคม ค.ศ. 1878) ทรงเป็นสมาชิกในพระราชวงศ์อังกฤษ เป็นพระราชธิดาองค์ที่สามในสมเด็จพระราชินีนาถวิกตอเรีย เป็นพระชายาในหลุยส์ที่ 4 แกรนด์ดยุกแห่งเฮสส์และไรน์ พระองค์ทรงดำรงพระยศเป็น แกรนด์ดัชเชสแห่งเฮสส์และไรน์
เจ้าหญิงอลิซเป็นพระปัยยิกาในเจ้าชายฟิลิป ดยุกแห่งเอดินบะระ พระราชสวามีใน สมเด็จพระราชินีนาถเอลิซาเบธที่ 2 แห่งสหราชอาณาจักร ซึ่งสมเด็จพระราชินีนาถเอง ก็ทรงสืบเชื้อสายจากสมเด็จพระราชินีนาถวิกตอเรีย เช่นกัน
พระชนม์ชีพในวัยเยาว์.
เจ้าหญิงอลิซประสูติเมื่อวันที่ 25 เมษายน ค.ศ. 1843 ณ พระราชวังบัคกิงแฮม กรุงลอนดอน ประเทศอังกฤษ เป็นพระราชธิดาในสมเด็จพระราชินีนาถวิกตอเรียและเจ้าชายอัลเบิร์ตแห่งแซ็กซ์-โคบูร์กและก็อตธา สาเหตุที่ชื่ออลิซมาจากเกียรติยศของนายกรัฐมนตรีอังกฤษ ลอร์ดเมลเบิร์น พระราชินียังกระตือรือร้นในข้อความชื่ออลิซเป็นชื่อของผู้หญิง ม็อด เป็นชื่อของภาษาแองโกล-แซ็กซอน จากชื่อเดิมว่า มาทิลดา ซึ่งมาจากเกียรติยศของพระมาตุจฉา พระราชภาติกาในสมเด็จพระเจ้าจอร์จที่ 3 และพระนาม แมรี มาจากเกียรติยศของ พระมาตุจฉาในสมเด็จพระราชินีนาถวิกตอเรียซึ่งประสูติในวันเดียวกัน
สมาคมพิทักษ์สัตว์แห่งโลก

สมาคมพิทักษ์สัตว์แห่งโลก (World Society for the Protection of Animals หรือ WSPA) เป็นองค์กรพัฒนาเอกชนนานาชาติ มีสมาชิกระดับท้องถิ่นเข้าร่วมกว่า 800 องค์กรจากกว่า 150 ประเทศ และในประเทศไทย ได้รับพระกรุณาคุณจาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จเป็นประธานในพิธีเปิดสมาคมพิทักษ์สัตว์แห่งโลก สำนักงานใหญ่ ประจำภูมิภาคเอเชีย (WSPA Asia) ในประเทศไทยอย่างเป็นทางการ ที่ชั้น 19 ตึกOlympia Thai Tower ทั้งนี้เพื่อจะได้เข้าไปช่วยเหลือและยกระดับสัตว์ในภูมิภาคเชียได้ดียิ่งขึ้น ประเทศไทยสมาคมพิทักษ์สัตว์แห่งโลกมีสมาชิกเข้าร่วม 11 องค์กรด้วยกัน
WSPA ได้จัดทำโครงการรณรงค์ลงนามสนับสนุน “ปฏิญญาสากลว่าด้วยสวัสดิภาพสัตว์ (Universal Declaration on Animal Welfare หรือ UDAW)” ด้วยการนำรายชื่อของประชาคมโลกจำนวน 10 ล้านรายชื่อ ยื่นต่อองค์การสหประชาชาติ (UN) ภายในปี พ.ศ. 2553 โดยมีวัตถุประสงค์เพื่อโน้มน้าวให้รัฐบาลนานาประเทศตระหนักถึงความสำคัญของสวัสดิภาพสัตว์ในฐานะที่เป็นสิ่งมีชีวิต มีความรู้สึก สามารถรับรู้ถึงความเจ็บปวดและความยินดีได้ พร้อมแสดงให้รัฐบาลเห็นว่าสวัสดิภาพสัตว์เป็นสิ่งจำเป็น และควรพิจารณาออกปฏิญญาสากลว่าด้วยสวัสดิภาพสัตว์ โดยให้ถือเป็นแนวทางปฏิบัติระหว่างประเทศ
ภารกิจหลัก.
6 ภารกิจหลักของสมาคมพิทักษ์สัตว์แห่งโลก 
องค์กรที่สนับสนุน.
รัฐบาล และ องค์กรระหว่างประเทศที่ได้ประกาศสนับสนุน ได้แก่ รัฐบาลสหราชอาณาจักร, ออสเตรเลีย, นิวซีแลนด์, แทนซาเนีย, ลัตเวีย, ลิทัวเนีย, โปแลนด์, สโลวีเนีย, องค์การโรคระบาดสัตว์ระหว่างประเทศ (World Organization for Animal Health หรือ Office International des Epizooties, OIE), สหพันธ์เกษตรอินทรีย์นานาชาติ (International Federation of Organic Agriculture Movements, IFOAM), สหพันธ์สัตวแพทย์แห่งยุโรป (Federation of Veterinarians of Europe, FVE), สมาคมสัตวแพทย์แห่งรัฐที่ปกครองตนเอง (Commonwealth Veterinary Association, CVA), เครือข่ายตะวันออกกลางเพื่อสวัสดิภาพสัตว์ (Middle East Network for Animal Welfare, MENAW) และสมาคมสัตวแพทยศาสตร์แห่งฟิลิปปินส์ (Philippine Veterinary Medical Association, PVMA)
จิโร วาตานาเบะ

จิโร วาตานาเบะ  อดีตนักมวยสากลชาวญี่ปุ่น เกิดเมื่อ 16 มีนาคม พ.ศ. 2498 ที่จังหวัดโอกายามะ เป็นอดีตแชมป์โลกรุ่น 115 ปอนด์ ของสองสถาบัน
ประวัติ.
วาตานาเบะเกิดที่เมืองยากาเงะ อำเภอโอดะ จังหวัดโอกายามะ ในเวลาต่อมาครอบครัวได้ย้ายมาอาศัยที่โอซากะ วาตานาเบะเคยเป็นนักคาราเต้สายดำมาก่อน และเริ่มชกมวยสากลเมื่อ พ.ศ. 2522 ชกชนะรวดมาตลอดจน พ.ศ. 2524 จึงได้ชิงแชมป์โลกของสภามวยโลก รุ่นจูเนียร์แบนตัมเวทแต่ไม่สำเร็จ แพ้คะแนน คิม ซุลโฮ วาตานาเบะกลับมาชกชนะรวดอีก 4 ครั้ง จึงได้ชิงแชมป์โลกของสมาคมมวยโลก รุ่นเดิมเมื่อ พ.ศ. 2525 ชนะคะแนน ราฟาเอล เปโดรซา นักมวยเจ้าของแชมป์ชาวปานามา เป็นน้องชายของเอวเซบิโอ เปโดรชา แชมป์โลก WBA รุ่นเฟเธอร์เวท
วาตานาเบะป้องกันตำแหน่งได้ 6 ครั้ง จึงหันมาชกเดิมพันตำแหน่งกับ พเยาว์ พูนธรัตน์ แชมป์โลกรุ่นซูเปอร์ฟลายเวทของสภามวยโลกในขณะนั้น แต่สมาคมมวยโลกไม่รับรอง ประกาศปลดวาตานาเบะออกจากตำแหน่ง ทำให้ เขาทราย แกแล็คซี่ได้ชิงแชมป์ที่ว่างกับเอวเซบิโอ เอสปินัล ในเวลาต่อมา
ผลการชกระหว่างวาตานาเบะกับพเยาว์ปรากฏว่าวาตานาเบะเป็นฝ่ายชนะคะแนนไปอย่างค้านสายตา ได้ครองแชมป์โลกของสภามวยโลก พเยาว์ขอแก้มืออีกครั้ง คราวนี้วาตานาเบะเป็นฝ่ายชนะทีเคโอในยกที่ 11 เพราะพเยาว์เตรียมตัวไปไม่ดีเท่าที่ควร หลังจากนั้นวาตานาเบะป้องกันตำแหน่งได้อีก 3 ครั้งก่อนจะเสียแชมป์ แพ้คะแนนฆิลเบร์โต โรมันไปอย่างขาดลอย เมื่อ พ.ศ. 2529 วาตานาเบะจึงประกาศแขวนนวมทันที
ฟิล ทากูปา

ฟิล ทากูปา (Phil Tagupa) นักมวยสากลชาวฟิลิปปินส์ สถิติการชก 4 ครั้ง ชนะ 1 แพ้ 3
ประวัติ.
สถิติการชกของทากูปาที่มีบันทึกใน Boxrec.com มีไม่มากนัก โดยทากูปาได้ครองแชมป์ฟิลิปปินส์รุ่นไลท์ฟลายเวทเมื่อ 18 มกราคม พ.ศ. 2518 ชนะคะแนน ฟลอร์ เอสโคปิโด จากนั้น ทากูปาได้เดินทางมาชิงแชมป์ OPBF ที่ว่างในประเทศไทยเมื่อ 30 พฤษภาคม พ.ศ. 2518 ซึ่งเป็นฝ่ายแพ้คะแนน มนต์สยาม ฮ.มหาชัยไป จากนั้น มีบันทึกการชกของทากูปาอีกสองครั้ง คือแพ้คะแนน ดานีโล กอนซากา เมื่อ 1 กรกฎาคม พ.ศ. 2520 และแพ้น็อค ฟรานโก ตอร์เรโกซา ยก 8 เมื่อ 18 กุมภาพันธ์ พ.ศ. 2521 แล้วไม่ได้ขึ้นชกมวยอีกเลย